
KNJIŽEVNI SUSRETI 


»KOLO« MATICE HRVATSKE, 

književno naučni zbornik, knjiga XII., 
uredili B. Livadić i M. Gavazzi, Za- 
greb 1931. — Već je sa prijeratnim 
izdanjima steklo »Kolo« veliki reno- 
mć, ono je važilo kao minijaturna en- 
ciklopedija naučnog rada i antologija 
lirike, te pregled savremene proze. 
Posij eratna kaotičnost i pad starih 
vrednota, niski kulturni niveau našeg 
društva zabilježio je na području 
knjige osjeku, zastalost. Danas već 
počinje knjiga vrijediti, traži se i 
čita. Hrvatsko Kolo iz godine u go- 
dinu prikuplja oko sebe sve važnije 
naše kulturne radnike, tako da je ovo- 
godišnji svezak dosta zbijen, pregle- 
dan i ukusno opremljen. Historija ze 
zastupana raspravom Ljube Karama- 
na: 0 politici hrvatskih kraljeva pre- 
ma hrvatskoj narodnoj crkvi. Bano- 
vić Stjepan piše o zajedničkom izvoru 
i značenju biranja koruških vojvoda 
i seoskih kraljeva u Dalmaciji. Stoj- 
ković Marijan o Mihovilu Pavlino- 
Viću. Ističe njegovu znamenitost u 
nacionalnom smislu, a zamjera mu 
reakcionarnu crtu u skučenom odno- 
su prema ondašnjoj ekzaktnoj nauci 
(biologiji). Dr Božidar Širola imade 
jedan prikaz o Folklori i muzičkoj 
umjetnosti. Ističe važnost, šarolikost 
i bogatstvo naših umjetničkih tvore- 
vina kao odraz narodne duše i nje- 
zine dubine. Dr Lj. Maraković piše * 
essay o Modernoj biografiji i biograf- 
skom romanu; to je samo poglavlje 

iz serije njegovih prikaza, predava- 
nja o savremenom evropskom roma- 
nu, o putovima svjetske književnosti, 

0 katoličkoj literaturi. Od stručnih 
prikaza dobar je Račićev o evropskoj 
agrarnoj reformi. Početak je mnogo 
bolji, komparacije i razvitak prole- 
tarijata poradi gomilanja latifundija, 
proletarijata, koji su ukorjenili veliki 
rimski posjednici, sredovječni feudal- 
ci te buržoazija i kapital, koji bi ga 
htio iskorijeniti. Kasnije je preođ- 
više opširan nabrajajući, provođenje 
agrarne reforme u svim evropskim 
državama. — Umjetnički bilans go- 
dine 1931., iznesen je u prikazu Dr 
S. Batušića o izložbama Zemlje i 
udruženje Babić, Becić, Miše. A Mil- 
činović oživljava svoja davna sjeća- 
nja na preminulog Nehaj eva. Julije 
Benešić osvjetljiva postanak ciklusa 
»Z mojih bregov« Frane Galovića. — 
Od beletristike najjače je zastupana 
lirika. Od Miroslava Krleže, N. Po- 
lića, D. Cesarića, SI. Batušića, Fr. Al- 
firevića pa do najmlađih. Pjesme nose 
biljeg socijalni, Lirski su uvjerljive, 
pročućene, imade i indivi dualističkih 
raspoloženja, ali to je rjeđe. Proza je 
zastupana sa nekoliko novela, koje 
su pretežno jake, obrađuju suvremene 

1 svakidašnje probleme. S jedne stra- 
ne kao najbolji prozni prilog ističe se 
novela Augusta Cesarca »Put u novi 
život«. To je golgotski svršetak jed- 
nog mladića-borca, koji gotovo mr- 
tav odlazi nakon šestgodišnjeg ta- 
mnovanja (a ne iz bolnice, kako je 
naveo M. U. u »Hrv. Straži«) u novi 
život, u slobodu, u smrt. On umire 
slomljen i mlad na cesti u prvom dahu 
proljeća, umire ne na domaku rođe- 
nog doma već u naručju zemlje, ši- 
rini svijeta, koji je on ljubio sa svim 
ljudima, što u njemu pate. Opis je 
uzbudljiv, dubok i (unatoč vedrom 
kontrastu proljeća) mračan. Neko 
oživljavanje neznane patnje i bezime- 
ne žrtve za čovjeka i čovječanstvo. 
Mati i sestra, koje ga prate na tom 
putu, opisane su patnički, dane su 
im čovječje crte, one bar u tom tre- 
nutku prolaska mladog ljudskog ži- 
vota ne nariču nađ svojim ličnim pro- 
palim ambicijama. — Š druge strane 
(u drugom genreu) ističe se ulomak 
N. Simića »Zakoni i ognjevi«. Bogat 
jezik, svježina izraza, psihološka ja- 
snoća, slikarski opisi, sve nam to 
oživljava neku tamnu prošlost ras- 
padi j ivi konac bosanskih musliman- 
skih plemića. Borbu sa krvlju, poro- 
dični kriminal, tmurne haremske da- 
ne i propadanje u pijankama, nasilji- 
ma i međusobnim sukobima. — Pose- 
bice o svakoj noveli ne može se pi- 


Sl/ka na omotu: 

sati, tek se ističe jedno novo ime Jo- 
sip Pavičić »Dva heroja«. On je dao 
u ovoj godini nekoliko jakih i proživ- 
ljenih novela (najjača njegova novela 
štampana je u Hrv. Reviji pod na- 
slovom »Razlomak«). 

^Na koncu treba spomenuti Anto- 
niju K. Cvijić i njezinu raspravu o 
slikaru Ferdi Quiquerezu. To je već 
drugi portret iz galerije slikara naše 
starije generacije. Svakako to izno- 
šenje imade svoje opravdanje sa kul- 
turno-historijskog stanovišta, jer nam 
oživljava lica i imena pionira, koji 
bi inače ostali posve zaboravljeni. 

Od umjetničkih priloga imademo 
jedan akvarel Josipa Račića, auto- 
portret F. Quiquereza, dvije njegove 
slike: Kotor i Štari grad na Cetinju, 
te po jednu reprodukciju najnovijih 
radova Babića, (Sa Mrežnice), Becića 
(Mostarski mlinovi) i Mišea (Stara 
dvorkinja). Osim toga imade nekoliko 
fotografija. S. D. 

Dr Fr, W. Foerster: »SOCIJALNI 
RAD studentske omladine u Engle- 
skoj i Americi«. To je jedno poglavlje 
iz knjige »Christenthum und Klassen- 
kampf«, koju je napisao poznati na- 
učenjak i pedagog Foerster. On po- 
lazi k rješenju socijalnog pitanja pu- 
tem socijalne pedagogije. Taj odlo- 
mak iz velikog Foersterova djela iz- 
lazi kao prvi svezak studija o kultur- 
nim, ekonomskim i socijalno-poiiti- 
čkim pitanjima, koje se imaju nado- 
vezati na mjesečnik »Socijalnu Re- 
viju« (urednik Božo Dulibić). Cijena 
je knjižici 5 Din, a dobije se samo u 
Knjižari i papirnici »Napredak?, Za- 
greb, Kamostanska ul 8. 


Foto Tonka 

Cijena koricama Din 25'— 
s uvezom Din 35 9 — Ujedno 
ima na skladištu originalne 
korice za sve ostale hrvatske 
katoličke časopise i glasnike. 
PRIMA NA UVEZIVANJE'. 
Matice , misale , knjige za knjiž- 
nice i sve ostalo što zasijeca u 
tu struku . Izradba brza i solidna ! 
Cijene umjerene! 


Svaki prijatelj knjige nabavit će sebi ove godine bar jednu knjigu više nego prošle godine 
te tako pomoći, da u ovoj materijalnoj" krizi ne strada knjiga, taj temelj svake kulture. 

0 PLESO V / n A 

NAPISALA L U D M I L A V R Š 0 V S K I 


Poklade su vrijeme plesa. Tko nije plesač i 
tko nikada nije plesao, taj ne može prosuditi, 
koliku radost daje ples. Dakako razlika je između 
plesa i plesa: niti je svejedno, kakav je koji ples, 
niti kako ga tko pleše. I s estetske i s etičke 
strane. Činjenica je međutim, da je ples dru- 
štveni faktor i da nema gotovo zabave bez plesa. 
To se tiče osobito onih, koji imadu odrasle si- 
nove i kćeri. Možda će i njih 
i te njihove mlade ljubitelje 
plesa zanimati, da sada u pu- 
nom jeku plesne sezone čuju 
nešto i iz prošlosti plesanja i 
raznih plesova. 

Ples je već od najstarijih 
vremena poznat kod sviju na- 
roda. U bibliji se opisuje ples 
Mojsijeve sestre Marije, koja 
je plesala na čelu djevojaka 
izraelskih, da tim dade odu- 
ška radosti nad sretnim prije- 
lazom Izraelaca preko Crve- 
noga mora. Isto tako se sva- 
tko sjeća iz biblije, kako su 
Izraelci plesali oko zlatnoga 
teleta, a i drugih nekih sluča- 
jeva, gdje se u bibliji spomi- 
nje ples. U staroj Grčkoj je 
kod pojedinih svečanih prigo- 
da plesao cijeli narod bez ika- 
kve razlike starosti i staleža. 

Slično je to bilo i kod drugih 
starih naroda. Plesalo se, da 
bude dan izražaj radosti ili žalosti, plesalo se, 
kad se išlo u lov ili u rat, plesalo se kod vjer- 
skih obreda i kraljevskih svečanosti, plesalo se 
u prirodi i u sjajnim dvoranama, plesalo se kod 
najprimitivnijih i najkulturnijih naroda. 

Ima mnogo vrsta plesova. Kod naroda na oto- 
cima Tihog Oceana karakterističan je ples cor- 
r o b a r i u obliku kola. Cijeli dan se momci 
spremaju, kite i maskiraju za taj ples, koji plešu 
uveče oko upaljena ognja, unaokolo se u krugu 
poredaju gledaoci. Pleše se naizmjence na jednoj 
nozi, mašući upaljenim bakljama itd. Kod Pa- 
puanaca u Australiji najznačajniji su ratni ples 
i pogrebni ples. Takvih plesova ima međutim 
kod sviju primitivnih naroda, gdje su ratne pa- 
rade i ples, pokapanje mrtvaca i ples, vjerski 


obredi i ples nerazdruživi. Poznato je i to, da 
ljudožderi oko svojih žrtava, prije nego što ih 
smaknu, izvode razne plesove. 

I današnji se evropski narodi odlikuju raznim 
svojim vrstama plesova. U prvom redu Slaveni, 
kod kojih se u najviše slučajeva ističe kolo 
kao neka zajednička vrsta plesova. Kolo je me- 
đutim još najživlje sačuvano kod južnih Slavena. 

Kod Hrvata se na primjer jav- 
ljaju razne vrste kola kao sla- 
vonsko kolo, drmeš, seljan- 
čica, zaplet i dr. Od sjever- 
nih Slavenđ ističu se Poljaci 
svojim posebnim vrstama ple- 
sova, kao što su krakowiak, 
mazurka i dr. Kod Čeha je na- 
stala polka, jedan od najpo- 
znatijih plesova uopće, a osim 
toga imadu Česi i drugih raz- 
nih vrsta plesova, na pr. sko- 
čna, furiant, sousedskđ, dupak 
itd. I slovački i ruski i ukra- 
jinski i lužičkosrpski narodni 
plesovi imadu svojih nada sve 
karakterističnih osebina. Utje- 
caj slavenskih plesova opaža 
se i kod Rumunja, koji tako- 
đer plešu kolo, a jedna vrst 
njihova kola t. zv. kukunješće 
udomaćilo se i kod nas. Od 
madžarskih plesova ističe se 
čardaš. 

Od salonskih plesova naj- 
općenitiji je valcer, za koji nije stalno, odakle 
je potekao. Pojavio se u drugoj polovini sedam- 
naestog stoljeća i brzo poplavio Evropu, te ga 
još ni danas nije nestalo. U doba rokokoa u 
osamnaesetom stoljeću dominirao je menuett i 
poloneza: prvi francuskog, drugi poljskog pori- 
jetla (zapravo se za polonezu veli, da je nastala 
na dvoru breslavskoga kneza Henrika III. te da 
je odatle prodrla na istok poljske). U prvoj po- 
lovini devetnaestoga vijeka raširuju se po Evropi 
mazurka i polka, prva poljskoga porijetla iz 
Mazovske, a druga češkoga. Pod kraj devetnae- 
stoga stoljeća dopiru u Evropu prvi utjecaji 
američkih plesova. Prvi se od njih pojavio two- 
step g. 1895. Pred svjetski rat postali su popu- 
larni boston i tango, za vrijeme svjetskoga rata 

KOLO NA LEDU 
plešu krabulje na jednoj pokladnoj zabavi 
održanoj u prostorijama nekoga športskog 
kluba, koji u svojoj zgradi ima odmah i 
sklizalište. Da plesanje takvoga kola na ledu 
nije zdravo, nego pače opasno, ne treba 
posebno ni spominjati. Plesanje može uopće 
biti vrlo štetno za zdravlje, jer i najmanja 
neopreznost može prouzročiti prehladu. To 
vrijedi osobito za ovakve ekstravagancije, kao 
što je plesanje na ledu. 


Žena na izložbi slika 

Spjevao Ivo Kozarčanin 

U salon je ušla večer, plaha, krotka i tiha, 
i svi su ljudi imali tamne i tople oči. 

Jedna je mlada žena sjedjela između slika, 
njena su usta bila vlažna i puna noći. 


one-step, fox-trott, a poslije njega shimmy, koji 
vlada samo koje dvije godine. Za njim se po- 
javljuje charleston, kojega počeci sežu u crna- 
čke krajeve negdje na rijeci Kongu u Africi. 
Otkrio ga je i prenio u salon jedan američki 
učitelj plesa, po imenu Benett, koji je primijetio, 
kako se crnačka djeca igraju imitirajući takt 
neke primitivne melodije, te je odmah došao na 
misao, da prema tome načini ples. To mu je i 
uspjelo, te je tome plesu dao ime charleston po 
jednome mjestu iz Sjeverne Amerike. 

Tu smo već kod plesova, koji danas vladaju 
i koji će i ovih poklada ispuniti plesne dvorane. 
A kad se između svih tih foxtrotta, charlestona, 
tanga i rumba zatalasaju dvoranom zvuci val- 
cera, kao da tu atmosferu jazzbandove kričave 
monotonosti prostruji romantički spomen pro- 
šlosti, kojemu se uvijek rado vraćamo. 

Šteta, što u plesnim dvoranama slavenski ple- 
sovi uzmiču pred raznim internacionalnim mod- 
nim plesovima, koji se s njima ni u kojem po- 
gledu ne mogu mjeriti. Jedino ih moda čini tako 
popularnima. I kolo i mazurka i polka pojavljuju 
se sve rjeđe na plesovima, a da se drugi i te kako 
lijepi slavenski plesovi i ne spominju. 


Pognut u starom kaputu neki je blijedi mladić 
gledao cijelu večer njezine mekane kose. 

Vani se topio snijeg i prve visibabe 
svugdje su plašljivo nudile djevojčice bose. 


Zguren u mračnom ćošku teško je spustio ruke, 
pusto su gledale slike iz sivih, brončanih rama. 
Žena je sklopila oči i meko savila koljena, 
u tihom, toplom salonu ona je snatrila sama. 


Žena je imala ruke providne, duge i tanke, 
njene su oči bile rosne i nasmiješene. 

Bila je plava i topila. Mladić je bio tužan, 
njegove mokre cipele bile su iznošene. 



ŽIVI VIJENAC 
Kolo djevojaka s rstfcem od cvijeća plešu 
prigodom jedne svečane priredbe djevojke 
u jednom američkom djevojačkom zavodu. 
Plešu ga u prirodi te je ljepota i slikovitost 
toga kola uzveličana cvijećem, kojim su dje- 
vojke u kolu povezane. 

Pacific & Atlantic 

DVIJjE DRAŽESNE KRABULJE 


Plesni mehanizmi, radio i tonfiim u službi plesa 

HAPISAOMILIVOJZRHIĆ 


U vrijeme pokladnih zabava i plesova dobiju 
volju, da nauče plesati, i oni, koji na to možda 
nikad i ne pomišljaju. Ili dobije poziv na kakvu 
sjajnu zabavu netko, tko misli, da bi sramota 
bila, kad na toj zabavi ne bi i on plesao. I hajd 
onda brže-bolje kakvom učitelju plesa, da za tri 
dana takvoga novajliju uputi u cijelu plesnu vje- 
štinu. Nije rijetka takva želja za ekspresnim 
učenjem plesanja u pokladne plesne dane, pa je 
to navelo neke učitelje plesa na to, da omoguće 
takvima, kako bi se sami mehaničkim načinom 
uputili u najhitnija pravila pojedinih plesova, i 
kako bi ih doista u kratko vrijeme mogli naučiti. 

Ponajprije je izumljena t. zv. kinetogr a- 
fija, to jest neka vrst plesnoga pisma, kojim 
se na lagano razumljiv i praktičan način pismeno 
zorno opisuju i predočuju pojedini plesovi, da 
ih svatko sam može naučiti. Izašle su i cijele 
knjige o plesovima, koje čitaoca uvode 
u upoznavanje pojedinih plesova, njihov po- 
stanak i karakter. Postoji već cijela takva plesna 
literatura. Njemački učitelj plesa Walter Car- 
los složio je i t. zv. p 1 e s n i k o d, to jest na- 
crte plesova s numeriranim poljima, pa se taj 
nacrt stavi na pod i po njem onda možeš na- 
učiti ovaj ili onaj ples stavljajući nogu na od- 
ređeno polje prema numeriranim oznakama. Još 
dalje je Carlos pošao te je iskonstruirao p ! e- 
snu uru, to jest mehanizam, koji ima oblik 
sata, ali mjesto kazaljki ima oznake plesnih ko- 
raka, pa kako ura te korake označuje, tako ih 
plesač nogama izvodi. Ni to mu nije bilo dosta, 
nego je načinio veliki automat »Rax« u obliku 
robota (stroja-čovjeka), koji služi za mehaničko 
učenje plesa i koji dapače ima srce! Tako je 
stvoren mehanički učitelj plesa u prilično savr- 
šenom obliku. 


Vašoj odrasloj kćeri bit će najveća radost 
ilustrirano izdanje ŠENOINE ,,BRANKE“ 


Izumitelj »Raxa« je učitelj plesa u berlinskoj 
radio-stanici, koja je prije 4 godine uvela uče- 
nje plesa putem radija. U dvorani radio- 
stanice uči Carlos plesati tri para plesača, koji 
su početnici, te njegovu glasnu pouku, koju im 
daje, mogu slijediti svi radio-slušači i po tom 
sami vježbati. Zorno učenje plesa pokušano je 
da se uvede i pomoću tonfilma, gdje se u go- 
voru, slici, glazbi i kretnjama daje najsavršenija 
uputa u plesanju. No uza svu savršenost ipak 
ovaj način nije dosad dao onolike rezultate, kao 
što ih daje praktično vježbanje u plesanju: 

RAX, ČOVJEK-STROJ KAO UČITELJ PLESA 


IDEJA 


MADŽARSKI NAPISAO DUO A ČEPMECJ 


Događaj se zbio u Parizu, jer se ovako što 
može dogoditi jedino u gradu šaljivih kazališnih 
komada. 

Kad se gospođica Klara Fejar, koliko geni- 
jalna, toliko i lijepa članica pariškog Gran- 
Sises-Teatra, poslije predstave i večere na svo- 
joj limuzini dovezla svojoj kući, spazila je još 
s ulice, da je prozor njene spavaće sobe rasvi- 
jetljen. 

»Eh,« pomislila je, »sobarica nije zavrnula 
prekidač. Tko zna, otkada sijalica gori?« 

Potužila se vrataru: »Tolika nepažnja!« Ali 
vratar joj reče, da je kod nje gore jedan gost, 
te da je radi toga svijetlo u stanu. Mlađi brat 
gospođice — ah, pardon, stariji — već je pola 



...JAVI SEDUBOK MUŠKI GLAS IZA ZASTORA... 


sata tamo, a s njime i jedan gospodin, možda 
njegov prijatelj. 

»Znate li vi stalno, da je to moj brat? Da se 
ne varate?« 

»Da nisam uvjeren, ne bi on sada mogao biti 
gore, gospođice! Nepoznatom čovjeku ne bih 
dopustio da uđe u kuću. Ali meni je poznato, da 
gospođica nosi građansko ime Dimanš — što 
ne zna ni deset osoba u gradu — a gospodin mi 
je rekao, da se zove. Fridrik Dimanš i da je on 
mlađi — ah, pardon, stariji — brat slavne umjet- 
nice. Glumice, kao što je poznato, nemaju ni- 
kada mlađeg brata.« 

»Je li moja sobarica već donijela haljinu?« 

»Jest, gospođice, ali je opet otišla. Rekla je, 
da ima da izvrši neki nalog vašega . . . starijeg 
brata.« 

Kad je gospođica Fejar žurno ušla u svoju 
sobu, prvi joj pogled pade na postelju. Zašto' li 
su zastori navučeni? Drugi pogled rasvijetli joj 
to izvanredno stanje. Pred posteljom sjajio se 
par muških cipela. 

»To je i suviše drsko od mojega brata!« ote 
se iz usta umjetnice. »Da on tako što učini! Da 
legne u moju postelju!... Nečuveno! Ali gdje 
mu je odijelo?« 


Pošto je ispitivački pogledala oko sebe, 
umjetnica zasta kao ukopana. Srce joj presta 
kucati. Na noćnom stolu stajala je nekakva stara 
kožna torba, a do nje se nalazilo svakoj akog 
oruđa: kalauza, dlijeta, turpija, gumenih ruka- 
vica i još štošta drugo, što spada u poznati zanat. 

»Gospode Bože,« promrmlja umjetnica, »pa 
to nije moj brat, nego običan obijač. On je 
obmanuo vratara, da je moj brat, te je mogao 
lako da ovamo uđe. Da ga sobarica ne bi sme- 
tala u njegovu poslu, on ju je nekuda po- 
slao . . . Šta da činim sada?« 

»Ne možete ništa, poštovana umjetnice,« ču se 
dubok muški glas iza zastora. »Ako budete vi- 
kali za pomoć, napast ću vas, a ako biste poku- 
šali da pobjegnete dolje vrataru, ja ću biti brži, 
stići ću vas i zadaviti!« 

Iako se te prijetnje uplašila, glumica ostade 
mirna i očuva prisebnost. Odlučivši se brzo, iz- 
vuče ladicu na stolu i iz nje izvadi revolver, koji 
je tu držala. Potom dohvati zastore i razmače ih. 

»Ako se samo maknete, pucat ću na vas. Kada 
ste mi već ukazali tu čast, da kao obijač uđete 
u moj stan, kako ste se mogli usuditi da legnete 
u moju postelju?« 

»Polako, polako, ne budite toliko nepromi- 
šljeni, lijepa umjetnice. Sve će to u redu svršiti. 
Vi prijetite, da ćete na mene pucati, zar ne? E, 
onda znajte, gospođice, da sam ja iz vašega re- 
volvera zrna povadio. Opreznost u našem za- 
natu igra veoma važnu ulogu. Ded, pucajte 
sad! . . . Ne ćete da pucate? Spuštate ruku? Onda 
je sve u redu, i ja ću vam sada objasniti, zašto 
sam legao u vašu postelju.« 

»Nisam više radoznala, gospodine!« 

»Ipak ću vam kazati razlog. Ali prije toga 
dopustite mi da nešto napomenem. Vi biste se 
strahovito blamirali, kada biste upotrijebili 
oružje? Reklo bi se, da sam ja bio vaš najomi- 
ljeniji ljubavnik . . .« 

»A ovo obijaško oruđe na stolu? Ne bi valjda 
nitko živi mogao pomisliti, da sam ja jednog 
običnog obijača imala za ljubavnika?« 

»Varka,« pomislio bi svijet. »Evo, podigao 
sam pokrivač... molim, da se uvjerite, da sam 
u fraku . . . razumijete li me sada? Ljubavnik . . . y 
kazala bi policija, a s njom i svjetina... Obi- 
jačko je oruđe samo varka.« 

»Ah, vi ste u fraku, gospodine!« 

»Molim, milostivice, znam ja, šta je bonton. 
Za večernji posjet mora se čovjek obući u frak, 
to je konvencionalno. Za čaj u pet sati: smo-, 
king; za večeru: frak i bijelu kravatu.« 

»Čudan ste vi čovjek, poštovani gospodine lo- 
pove. Da niste lopov, mogla bih vas smatrati za 
kakvog gospodina iz otmjena društva. Vi mno- 
go polažete na svoju vanjštinu. Iz vašega go- 
vora vidi se, da ste i obrazovani, a vaše lice je 
simpatično.« 

»Uvažena umjetnice, molim vas, da me saslu- 
šate. Ja se sav topim od radosti slušajući te vaše 
laskave riječi. Doista? Zar se ja vama toliko do- 
padam, da mi kažete, kako je moje lice simpa- 
tično ?« 

Slagala bih vam, kad bih vam rekla, da mi 
se ne dopadate. Ali, izuzevši vaš lijepi izgled, vi 
ste moje srce pridobili.« 

»Čime, najljepša među svima umjetnicama?« 

»Svojom muškošću, gospodine lopove. Jer ja 
sam se uvjerila, da vi zrna iz revolvera niste po- 
vadili, a ipak ste imali srčanosti da reknete: 
Pucajte! I pošto ste moje srce predobili, ja bih 
htjela znati, zašto ste legli u moj krevet.« 

»Zato što sam zaljubljen u vas, lijepa umjet- 
nice. Htio sam ukrasti vaš nakit, kako biste ga 
vi zatim otkupili svojim poljupcima... i kada 
sad ležim ovdje, gospođice, vaša postelja me je 
toliko zaludila, da ja nisam mogao odoljeti 
milini.« 

»Onda se potpuno slažemo, gospodine lopove,« 
reče umjetnica smijući se. »V-i ste zaljubljeni u 
mene, a ja u yas, dragi prijatelju. Dakle dobit 
ćete poljubac, iako niste dodirnuli nijednu moju 
stvar; ali taj poljubac mora se ipak zaslužiti.« 

»A čime to, gospođice?« 

»Moja protivnica, gospođica Godfrid, nije 
sada kod svoje kuće; otputovala je sa svojim 
princom. Ona će se vratiti tek preksutra uveče. 
Otiđite i obijte njezin stan, uđite u nj i tamo 
ukradite samo umjetne zube, što ih gospođica 
Godfrid drži u rezervi, i donesite ih meni. Sada 


je jedan poslije ponoći, najkasnije oko dva mo- 
žete biti ovdje, i onda ćete dobiti poljubac, da- 
jem vam svoju riječ.« 

»Odletjet ću,« uzviknu obijač, skoči iz po- 
stelje, obu cipele, dohvati svoje oruđe i po- 
nijevši torbu u ruci učtivo zamoli umjetnicu za 
dopuštenje da joj poljubi ruku. 

U tom trenutku zaori iza zastora kraj peći 
grohotan smijeh sa pljeskanjem, potom neko 
pomakne zastor u stranu i pojavi se jedan 
otmjeni gospodin. 

»Ah, zar ste vi to, gospodine Linže?« upita iz- 
nenađeno umjetnica. 

I doista to je bio gospodin Linž, jedan od 
francuskih komičnih umjetnika. 

»Kako ste došli amo i šta znači taj vaš smijeh? 
Ja se ovdje borim s jednim lopovom, i umjesto 
da ste mi pritekli u pomoć, vi ste se kukavički 
prikrili i još se smijete!« 

»Dopustite, poštovana umjetnice, da vam pred- 
stavim svoga saradnika, gospodina Peletea. Nije 
on lopov nego pisac šaljivih kazališnih komada, 
kao što sam i ja. Nas dvojica zajedno pišemo 
jedan šaljivi komad, u kome je situacija ta, što 
jedan obijač, koji je zaljubljen u jednu kaza- 
lišnu zvijezdu, hoće da ukrade čitavi njezin na- 
kit, da bi joj ga vratio u zamjenu za jedan po- 
ljubac. Obijač sretno ulazi u stan umjetnice, on 
ne može odoljeti milini: legne u postelju, i u njoj 
ga zateče umjetnica . . . Sada nas dvojica razbi- 
jamo glavu, što bi umjetnica u komadu imala da 

(Nastavak na str. 90.) 


IZLOŽBA JEDNOGA MLADOGA SLIKARA 

Ovih dana stupio je prvi put pred javnost u 
zagrebačkom Ulrichovu salonu sa svojim slikar- 
skim radovima mladi apsolvent zagrebačke 
Umjetničke akademije g. Bartol Petrić. Rođen 
je u Starom Gradu na Hvaru, srednju tehničku 
školu svršio je u Splitu, a Umjetničku akade- 
miju u Zagrebu, kao đak prof. Babića i Becića. 
Ambijenat rodnoga mu kraja jako je na 
utjecao, tako da se njegovim djelima živo na- 
meću dalmatinski motivi. Izišavši iz škole našil 
odličnih umjetnika, a zatim živeći u veomk 
ozbiljnoj atmosferi, koja, daleko od nekadašnje 
idiličnosti, traži nove forme i životne formule, 
utisnuo je i on u svoju umjetnost žig sadašnjice. 
Nema tu obijesnih poteza vedre mladosti, nema 
tu sanjarstva ni romantike, to je umjetnost ži- 
votne borbe, nadčovječnih napora, prigušenih 
boja. Od tridesetak slika (većinom uljenih, ne- 
što akvarela i crtanja olovkom) gotovo sve pri- 
kazuju dalmatinske motive i potcrtavaju teški 
fizički rad. U slici »Nosači« gotovo se već gubi 
čovječja ličnost, pritisnuta groznim teretom, i 
ljudski su napori ovdje prikazani u nekoj apstrak- 
ciji. I kad u slici »Veslači« promatramo žilave 
mornare, prikovane uz tvrda vesla, zaboravljamo 
na svu romantiku toliko opjevana mora, pred 
nama iskrsava samo čovjek, kjoji se grčevito 
bori jakim elementima prirode. Tako se taj mo- 


menat vuče i kroz druge slike, pa kad se pri- 
kazuje i dalmatinski pejsaž, i onda sva okolina 
poprima neku tajnovitu mirnoću i ozbiljnost. 
To vidimo i iz ove slike, što je donosimo u Obi- 
telji. To je ujedno jedna od najboljih Petriće- 
vih izloženih slika, gdje se zapaža 'najviše sa- 
•HTostalnosti i emancipacije od škole. 

•G. Petrić pokazao je ovom izložbom, da 
'ozbil jno^ shvaća umjđtitički poziv, pa će se si- 
^gurffO mnogo okoristiti daljnim studijem, na 
koji se sprema u inozemstvu. 

Pošto su popili kavu, smjela su djeca da pođu 
u šumu Hefty i da beru jagode. Među bijelim 
rešetastim plotovima vila bilo je preostalo ne- 
što šume. Borovi su bili goli sve do malog ze- 
lenog vrška, na oskorušama su bile pokidane 
grane do visine, gdje se moglo rukom dohva- 
titi, debla su bila gola i glatka, jer su se djeca 
čitav dan uz njih penjala. Grmovi i stabla bila 
su tu opustošena i počupana, grane su im bile 
polomljene, a kora oguljena i samo na najvišim 
granama ruža povijuša procvjetalo je nekoliko 
blijedorumenih cvjetova. Našli su nešto jagoda; 
Roza je sve, što je našla, nizala na slamčicu: 
male bijele jagode i drvene nezrele kupine. Na- 
kupila je pune dvije slamčice. O kako je bila 
zlatna! . . . Naklonila se pred njegovom majkom 
i pružila najprije njoj jednu slamčicu, a zatim 
svojoj majci drugu. 

Bog zna, što je osjećala njegova majka, kad 
je u tom ponošenom haljetku s perlama posje- 
ćivala kćerku trgovca Vogeliusa u ovoj kući, 
gdje se činilo, da je svaki predmet probran me- 
đu najljepšima i naj skupocjenijima samo zato, 
da bude okvirom njenoj ljepoti i njenoj sreći. 
Kad je Regitze Hammerich za svojih djevojačkih 
dana u Danskoj polazila u posjete svojoj prija- 
teljici u trgovačkoj kući, imali su konji, upreg- 
nuti u njena kola na sebi sjajnu mjedenu ormu. 
Premda je Roza Fredrika Vogelius imala sve, 
što su mogli da pribave novac i ljubav, bio je 
svatko, tko ju je poznavao, uvjeren, da je tako 
i pravo. Bila je na glasu kao najljepša djevojka 
na Fynu, od malih dana su je mazili i tetošili; 
sve, što je Nyborgu i u okolišnjim mjestima pri- 
padalo »boljem društvu«, otimalo se o nju, svi 
su podnosili njene mušice i hirove, a kad se 
udala u Norvešku pričale su se na Fynu priče o 
ljubavi njena muža i o bogatstvu i ljepoti njene 
kuće. Svima je bilo sasvim prirodno i razumljivo, 
da je Roza Frederika otišla u stranu zemlju i 
da je njen dom lijep kao priča. 

Roza je bila slična svojoj majci, a ipak su 
među njima postojale silne razlike. Svaka crta 
na njenom licu bila je ista kao i u majke, imala 
je njene oči 1 kosu. Sve je na njoj bilo lijepo 
kao na majci ... a ipak ona nije očaravala. Na 
Rozi nije bilo blještavila. 

Na gospođi Wegner očuvalo se blještavilo do 
zadnjih dana njena života. Torkildu se činilo, 
da je to blještavilo bilo sjajnije nego ikada, kad 


je živjela u malom stanu u Kamenitoj ulici, blizu 
svoje vlastite kuće. 

Rozin otac umro je od ospica i nije ništa osta- 
vio. Kad je Torkild čuo, učinilo mu se tako ne- 
vjerojatnim, da se najprije nasmijao: on je i 
sam imao ospice — tu su bolest dobivala mala 
djeca — nije mogao da se načudi, da je Rozin 
veliki, lijepi tata dobio ospice. Nije mu išlo u 
glavu ni to, da će Roza i njena majka biti siro- 
mašna kao i oni. Ali je tako bilo. Vila je sa svim 
namještajem bila prodana, udovica je dodala 
ostavštini svoj privatni posjed, nakit i haljine, 
te je Paul Wegner mogao da bez dugova počiva 
u svom grobu. Na koncu se ispostavilo, da je 
njegovoj ženi preostalo nekoliko tisuća kruna; 
ona je prekupila iz kuće nešto pokućtva i ne- 
koliko malih slika, koje je dobila na dar od svog 
muža i koje su bile jeftino procijenjene. Jedan 
prijatelj njenog muža pribavio joj je mjesto 
njemačke i francuske korespondentice u jednoj 
velikoj agenturi. 

Svakog jutra, kad se Torkild u spavaonici 
oblačio, vidio bi gospođu Wegner, kako ide u 
ured. Vodila je za ruku svoju malu kćerkicu, ali 
je od Rože on mogao da vidi samo bujnu zlatnu 
kosu, koja je padala na školsku torbu. Kad je 
gospođa Wegner u svojoj crnoj udovičkoj ha- 
ljini prolazila bijednom, tužnom ulicom, bila je 
njena visoka pojava s licem, koje je uvijek mi- 
jenjalo izraz, ljepša nego ikada. Njena ne- 
stašna, prevrtljiva ćud našla je svoje uporište, 
njena hirovita i prkosna volja sabrala se i oja- 
čala sada, kad je bila sama i siromašna i kad je 
dan i noć i kod kuće i u uredu morala da radi 
za svoje ljubljeno dijete. 

Torkild je gledao kroz prozor, dok ne bi obje 
prošle i dok mu gospođa Wegner ne bi domah- 
nula rukom. Za njim u sobi, koja je u njemu još 
uvijek budila onaj dojam praznine i neuredne 
neprijatnosti prvog jutra, hodala bi njegova 
mati u ponošenim cipelama i pospremala namje- 
štaj, prenijela bi njegov krevet u tamnu dvo- 
rišnu sobu, gdje su ona i Doris spavale i zatim 
donijela doručak. Cijeld jutro ne bi progovorila 
ni riječi. Kad je gospođa Wegner već prošla, 
sjela bi za sto i jela, a on je ponavljao svoje 
lekcije. Ali je u njegovoj duši još uvijek lebdio 
smiješak gospođe Wegner i ispunjao je nekom 
neizrecivo slatkom boli. On je čeznuo za njom . . . 
čeznuo je za popodnevnim satovima u njenoj 

sobi, kad je čekao na lagani štropot kućnih vrata, 
koji je naviještao njen povratak, čeznuo je za 
smiješkom, kojim je pozdravljala njega i Doris, 
izakako je zagrlila i poljubila Rozu. O kako je 
on želio, da bi i njega tako zagrlila i poljubila. 
Torkildu je mali dom gospođe Wegner bio divni, 
začarani svijet, beskrajno različit od onoga,' u 
kome je inače živio i provodio svoje dane. 

Želio je svakog dana da ode u taj svijet, ali 
je sedmično odlazio tamo samo jedan ili dva 
puta. Bojao se, da će o njemu govoriti, da se 
igra s djevojčicama. Uostalom, kad je tamo bio, 
nije se gotovo nikada igrao s djevojčicama. One 
su se zabavljale u spavaonici, gdje su se nala- 
zila dva velika mahagoni kreveta — Roza je 
spavala u očevu krevetu — zabavljale su se svo- 
jim lutkama i njihovim haljinicama ili su se obu- 
čene u posteljinu i duge haljine igrale »kaza- 
lišta«. Torkild je sjedio u salonu, čitao i gledao 
slike ili svirao na starom klaviru. Jedan sanduk, 
koji je gospođa Wegner prevukla šarenim kre- 
tonom, bio je pun nota. U sanduku je bilo starih 
komada kao: »Mladost ludost«, »Kralj i mar- 
šal«, »Elverhoj« i Berggrenove pučke popijevke, 
ali i nekoliko svezaka Mozarta, Bacha i Glucka 
i nekoliko starih izdanja Haydnovih sonata sa 
staromodnim tiskom na zelenkastom, mekanom 
papiru, punom končića i čvorova i s prekrasnim 
bakrorezima na koricama. Na njima je pisalo 
»Marija Sofija Johana Vogelius«, ali je crnilo od 
starosti bilo sasvim izblijedjelo. 

Klavir i bijelo empire pokućtvo poticali su iz 
očinske kuće gospođe Wegner, a odatle je po- 
ticalo gotovo i sve ostalo, što je prekupila kod 
prodaje muževi jeve ostavštine. Zidovi su bili go- 
tovo sasvim prekriveni fotografijama; većinom 
su to bile fotografije Rozinog oca i Rože, ali je 
bilo i fotografija raznih rođaka gospođe Weg- 
ner. Na zidu je visjelo nekoliko razglednica iz 
gradova, koje je s mužem posjetila za vrijeme 
bračnog putovanja i nekoliko reprodukcija sta- 
rih umjetničkih djela, većinom madona s djete- 
tom Isusom. Bile su tu i dvije uljene slike, koje 
su prikazivale majku i dijete, ali te su bile nove, 
iz osamdesetih godina, i Torkild je s vremenom 
počeo shvaćati, da.su slike vrlo lijepe. Prozori, 
stolovi i drveni stalci pokraj prozora bili su či- 
tavu godinu puni cvijeća. U zimska popodneva 
vladala je u sobama gospođe Wegner polutama. 
U svakoj je sobi visoko na zidu gorjela mala 
sigurnosna svjetiljka. »Djeco, ako svjetiljka 
počne plamsati ili treperiti, morate odmah otr- 
čati k vrataru i javiti mu... neka vam ni ne 
padne na um, da što sami popravljate ili ga- 
site.« Tako ih je opominjala još i onda, kad je 
Torkildu bilo već četrnaest godina. Kakve li je 
muke jadna gospoda Wegner morala da pretrpi 
svako popodne, dok je tri sata sjedjela u uredu, 
dok je njezina kćerka bila sama kod kuće. Rozi 
je bilo zabranjeno da dira šibice, peći, svjetiljke 
i noževe, da se primiče prozoru, kao da je malo 
dijete. Kad bi gospođa Wegner navečer dolazila 
kući, bila je uvijek sva zadihana od trčanja i 
svake večeri pritiskala je na grudi i ljubila Ro- 


zu, kao da je ovaj čas izmakla nekoj smrtnoj 
opasnosti. 

Roza nije smjela ulaziti u kuhinju, jer se ta- 
mo nalazila petrolejska peć i sprava za rezanje 
kruha. Torkild je pomagao gospođi Wegner, 
kad je prostirala sto za večeru. To pospremanje 
je njemu uvijek bilo svečan događaj, iako nisu 
nikada dobivali za večeru drugo nego čaj i kruh 
s margarinom te naizmjence salfaladu i kravlji 
sir. Kad bi došla gospođa Christiansen, dobili bi 
još jaja i voća. Tada su često dobivali i svježi 
divlji hren, koji je gospođa Wegner uzgajala u 
sandučićima i u starim pustenim šeširima — u 
Torkildovu sjećanju vonjale su male tanke ruke 
gospođe Wegner, ispucane i hrapave od prostog 
kućnog posla, uvijek oštro i napadno po hrenu 
i geranijama. Obavljajući kućni posao zaustav- 
ljala se ona svaki čas kod cvijeća i nešto oko 
njega redila, kao da ga miluje. Djeca su uvi- 
jek morala da obiđu cvijeće, da se dive svakom 
propupalom pupoljku i svakom procvjetalom 
cvijetu. 

Kad se gospođa Wegner nakon jela ne bi pri- 
hvatila šivanja — ona je Rozi i sebi sve sama 
šivala — onda bi djeci nešto čitala ili svirala na 
glasoviru. Čitala je većinom stare danske pjesme 
i najradije svirala stare danske pjesme, pučke 
popijevke i slično. Torkild je znao, da ona ne 
svira dobro; svirala je otprilike kao marljiva, 
savjesna učenica . . . samo je njen muž u svojoj 
velikoj ljubavi mogao doći na misao, da joj po- 
kloni glasovir. Ali je Torkild volio njeno jedno- 
stavno sviranje, hrapave i mukle tonove staroga 
klavira, i kad je kasnije već sam u popodneva 
svirao, oponašao je nesvijesno njen djetinjski 
način sviranja. 

Kad gospođa Wegner nije čitala ili svirala, za- 
bavljala se s njima ili im je šivajući pričala. Pri- 
čala je uvijek o vremenima i ljudima, koje on 
nije poznavao, o svojim djevojačkim danima u 
Danskoj, o čudnim starim ljudima, koji su ži- 
vjeli za njena djetinjstva i koji su sada bili mr- 
tvi, a često i o putovanjima sa svojim mužem. 
Kadgod bi spomenula Rozina oca, zvučao je njen 
glas neizrecivo nježno i predano. Inače su se 
njen glas i izraz lica neprestano mijenjali . . . 
znala je šaljivo gdješto da naglasi tako, da su 
se djeca smijala. Sve, što je ona pričala, bilo je 
živo i zorno. 

(Nastavit će se.) 


Haljine od baršuna su 
lijepe i praktične. 

Baršun kao i ukras za 
takove haljine možete 
u velikom izboru kod 
nas naći . 

Cipo.lt 

Radić ev a 10 ZAGREB Ilica 73 

Fotoeletetrograf sa slijepce 


Teško da netko od nas ljudi, koje su Bog i priroda obdarili zdravim 
očima, da možemo sve vidjeti, dovoljno shvaća žalost i bijedu slijepaca. 
Ta žalost je manja kod ljudi, koji su rođeni slijepi, ali kod ljudi, koji 
su nesrećom za života oslijepili, ta bol je mnogo veća, kad se sjete lje- 
pota, koje su njihovu oku otrgnute gubitkom vida. Za dokaz toga služi 
francuski inžinjer M. Thomas. On je u svjetskom ratu nekom eksplozijom 
postao slijep. Gubitak vida teško je podnosio, pa se zavjetovao, ako po- 
novno progleda, da će sav život posvetiti dobrotvornom radu oko slije- 
paca. U želji, da u tom pogledu što više doprinese, došao je na genijalnu 
ideju: načiniti aparat, kojim bi bilo omogućeno slijepcima čitanje kao i 
svakom drugom, koji vidi. Pred nekoliko dana doživo je. ostvarenje svoje 
genijalne zamisli, jer je aparat, zvan fotoelektrograf, već gotov, i u naj- 
skorijoj budućnosti, bit će omogućeno svakom slijepcu uz minimalne 
troškove pomoću tog aparata čitanje slova. Vrijedno je istaknuti, da ga 
je u njegovu dobrotvornom radu oko iznašašća tog aparata pomagala 
neumorno njegova žena. 

Rad oko tog izuma stajao je velikih troškova, i sam inžinjer M. Thomas 
nije mogao dovršiti aparat, nego je čak za troškove i svoju kuću prodao, 
a iza toga ga je pri radu i novčano pomogao mladi inžinjer M. Coulaux, 
koji je djelo i priveo kraju. 

Fotoelektrograf sastoji se od jednog stola. Na stolu se nalazi stalak, na 
kojem stoji knjiga ili novine, koje se čitaju. Zgodnim namještajem knjige 
na napravi stola omogućeno je, da tekst knjiga postepeno polako prolazi 
ispred specijalne svjetiljke, a time se slova (edom odrazuju na posebnoj 
ploči; ona je ovisna o fotoelektričnom uređaju, kojim se prenose na 
specijalni aparat za primanje. 

Aparat za primanje sliči izvana ploči sa 42 rupe, gdje se, kad slova pro- 
laze, stvaraju malene izbočine. Svakom znaku odašiljača, odgovaraju po- 
sebne izbočine na prijemnoj stanici. Čim se jedno slovo pokaže, odrađuje 
se posebna reljefna izbočina na četvornoj ploči. Kada se pusti tekst da 
ide, odrazuje se na ovoj četvornoj ploči isto kretanje. Prema tome slije- 
pac sjedeći pred stolom ima samo lijevom rukom da pokreće stalak, na 
kojemu je tekst, a desnom da prati na četvornoj ploči tekst, koji se iz 
toga stvara. Svako se slovo pomoću izbočina potpuno lako čita, bilo 
kojeg sadržaja i na ma kakvom jeziku, pa čak i rukopis. 

Nažalost veliki uređaj aparata iziskivao je velike troškove, 
zato. su pronalazači zasnovali mnogo jednostavniji aparat. 

Taj se sastoji od šest fotoelektričnih pregrada s jedne 
strane i šest tačaka na četvornoj ploči i omogućuje stva- 
ranje posebnih slova Braille. U budućnosti će se u poseb- 
nim tiskarama za Thomasov aparat moći tiskati knjige 
sa posebnim tim slovima, a posebnim znacima na slovima 
svakoj će tiskari biti omogućeno tiskanje knjiga za slijepce. 

Ali najvažnije je to, da će više. prijemnih aparata moći 
i slova od jednog odašiljača tako, što će svaki čitač 
pritisnuti prstom malo puce pokraj sebe. Tako će uz vrlo 
malene troškove malog prijemnog aparata moći više njih 
čitati slova od istog centralnog odašiljača. 

Bez sumnje će ovaj izum, koji je u Parizu pobudio veliko 
zanimanje, biti još pojednostavljen i postati jeftiniji, te 
će tako i slijepci moći čitati kao i svako drugi. Traži se 
samo plemeniti poduzetnik, koji će da podigne industriju 
ovih pojednostavljenih fotoelektrografa. Isprva će proiz- 
vodnja tih aparata mnogo stoj ati, ali će se većom količi- 
om taj trošak nadomjestiti. To dakako ne će utjecati 
mnogo na plemenite ljude, koji budu pred očima imali 
veliko dobro za bijedne slijepce od takvog rada. 

K. Moskatelo. 


PRINC KARNEVAL 


U KUBISTICKOM STILU 
Pacific & . 


Deseta godišnjica 


Na dan sv. Blaža 3. veljače ove 
godine navršuje se 10 godina, kako 
je umro Fra Didak Buntić, jedan od 
najvećih hrvatskih franjevaca novoga 
doba. Didak Buntić, sin seljačkih ro- 
ditelja, rodio se 9. listopada 1871. go- 
dine u malenom selu Paoči blizu Mo- 
stara. Kao dijete došao je u franje- 
vački samostan na Širokom Brijegu, 
gdje je svršio osnovnu školu i gimna*- 
ziju. Godine 1888. stupio je u franje- 
vački red. Teologiju i filozofiju svr- 
šio je u Innsbrucku, a studirao je ta- 
kođer posebno još osobito grčki i 
latinski. Bio je profesor na Širokom 
Brijegu od godine 1895. do 1919. 

Bio je tip pravoga franjevca, koji 
je sav živio za sirotinju. Duboko ga 
se dojmila bijeda i zapuštenost her- 
cegovačkog seljaka. Htio mu je na 
svaki način pomoći. Kao profesor 
odgajao je i svoje đake u tom duhu. 
Htio je najprije narod osigurati go- 
spodarski. Učio ga je racijonalnom 
obrađivanju zemlje. Pomagao mu je 
kalemiti i saditi voćke. Osobito se kod 
vlasti zauzimao za pravednu procjenu 
duhana, koji se u Hercegovini jedino 
isplati. Osnivao je seljačke škole, gdje 
se njegovim posebnim praktičnim na- 
činom naučilo preko 10.000 hercego- 
vačkih seljaka čitati i pisati. On je 
stekao time najveće zasluge u pobi- 
janju analfabetizma. Osobitu je lju- 
bav prema sirotinji pokazao kao di- 
rektor franjevačke gimnazije za vri- 
jeme rata, kad je u Hercegovini vla- 
dao glad. Molio je pomoć sa svih stra- 
na. Svoj je ručak redovito davao dru- 
gim siromasima. Poveo je cijelu 


ogromnu 
dnu djecu, koju 
smrti smještaj 
ratne godine u 
Tom je prilikom 


FRA D I D A 
prigodom 10. godišn 

OCC I 


šim krajevima i kolikogod je dobra 
učinio hercegovačkoj sirotinji spaša- 
vajući joj djecu od glada, bolesti i 
smrti, toliko je pridonio neizmjerno 
mnogo i općoj narodnoj stvari. Baš 
tada je svjetski rat išao k svome svr- 
šetku, a Austrougarska svome rasulu. 
1 fra Didak je bio jedan od tadanjih 
neustrašivih boraca za oslobođenje 
hrvatskoga naroda od austrijskoga i 
madžarskoga jarma. Jednom zgodom 
gledajući gladni svoj narod tada, br- 
zoj avio austrijskom caru u Beč: »Ša>- 
lji, care, kruha ili lađe, da selimo u 
Ameriku!« A kad je pri kraju svjet- 
skoga rata madžarski predsjednik vla- 
de grof Tisza putovao po Bosni i Her- 
cegovini, ne bi li te pokrajine dobio 
za Madžarsku, fra Didak je lupio 
pred njim šakom po stolu i time vidno 
pokazao otpor, što čeka njega i one, 
koji su mislili, da bi Bosna i Herce- 
govina još mogla ostati pod tuđinom. 

Nakon svjetskoga rata postao je 
fra Didak Buntić g. 1919. provincijal 
hercegovačkih franjevaca i narodni 
poslanik. I tu se uvijek isticao svojim 
požrtvovnim i žilavim radom. Usred 
tog njegova rada zatekla ga 3. veljače 
1922. nagla smrt na Čitluku. Sva je 
Hercegovina za njim zaplakala i sva 
ga još i danas spominje s pijetetom, 
kakav nije ondje još nitko drugi ste- 
kao. Tom velikom franjevcu i rodo- 
ljubu slavi i prigodom ove desete go- 
dišnjice smrti njegove spomen sva 
Hercegovina, a tome se pridružujemo 
i mi želeći, da spomen na tog oca her- 
cegovačke sirotinje ostane trajan u 
cijelom hrvatskom narodu. 


Žene matema ii čarlc e 

Općenito se drži, da je matematika radi svog apstraktnog karaktera 
isključivo radno polje muškarca, jer je žena po svojoj prirodi nježnija i 
nije za to sposobna. Činjenica je naprotiv, da povijest matematike po- 
znaje čitavi niz žena, koje su se u prošlim stoljećima uspješno bavile tom 
znanosti i^ doprinijeli njezinu napretku mnogo dobro zrnce. Upoznanje tih 
•žena pružit će nam važnih podataka za različite duhovne sposobnosti 
žene kao matematičarke i oborit će ono mišljenje, koje niječe ženi svaku 
sposobnost za tu granu ljudske djelatnosti. 

Već u starom vijeku imamo dvije žene, koje se spominju kao vrijedne 
matematičarke. U Korintu se spominje hetera Nikareta iz doba Demoste- 
nova. Pripovijeda se, da su samo oni ljudi uživali njenu milost, koji su 
mogli raspravljati o matematici. U četvrtom vijeku poslije Krista spo- 
minje se lijepa i učena Hipatija, kćerka matematičara Teona iz Alexan- 
đrije. Ona je u Alexandriji učila iiovo-platonsku filozofiju, matematiku i 
astronomiju s velikim uspjehom, te je bila na glasu sa svoje vrsnoće u 
matematici. 

Iz srednjega vijeka imamo malo podataka o ženama matematičarkama. 
Za Renesanse, kad se ta znanost sjajno razvila, imamo ih više. U 18. vijeku 
na sveučilištu u Bologni imamo tri profesorice iz matematike, od kojih je 
najpoznatija Marija Gaetana Agnesi iz plemićke porodice Monteveglia 
Onaje izdala više svezaka analitike. Dva velika astronoma Ticho de Branes 
i Herschel našli su vrijedne pomoćnice u svojim sestrama Sofiji i Karolini 
od kojih je ova posljednja ostavila trajan spomen u znanosti otkrivši 
sama osam kometa i izdavši veliki rječnik zviježđa. Osim toga spominje se 
Manja kunitz kao pomoćnica svoga muža astronoma Eliasa von Lowena 
i Marija Klara Einnmart kao pomoćnica svoga oca. 

Od znatne je važnosti kao . matematičarka i Francuskinja Emilija du 
Chatelet, prijateljica Voltairea, koja se osim matematikom i fizikom ba- 
vila i jezicima i bila veoma naobražena. Postala je poznata svojom studijom 
o Leibnizu i prevodom Newtonova djela »Principia mathematica«. Bila je 
nagrađena od Francuske Akademije. 

v Ka;o jedna od najpoznatijih matematičarki spominje se Sophija Gremain 
učeni c a matematičara Fouriera i Legendrea, koja je bila također Fran- 
cuskinja. Ona je izdala više studija iz teorije matematike, a za svoj rad 
bila je nagrađena od Francuske' Akademije. Živjela je 
sasvim povučeno i bavila se samo znanošću. 

Najznamenitija žena na polju matematike je sigurno 
genijalna Ruskinja So-nja Kovalevski, koja se proti volje 
svoje porodice bavila studijem. Sa svojim mužem, pozna- 
tim istraživačem Woldemarom Kovalevskim, preselila se u 
Njemačku, gdje je postala učenicom slavnog matematičara 
Weierstrasa. Stekla je slavu svojim studijama iz matema- 
tike i teoretske fizike. Bila je nagrađena od Akademije za 
studiju i teoretske mehanike. Godine 1884. imenovana je 
profesoricom matematike u Stockholmu. Ona je pisala i 
romane i novele, ali taj njezin beletristički rad nije dose- 
gao visinu njenih naučnih djela. 

Ti uspjesi na naučnom polju, koje su postigle pojedine 
talentovane žene, imaju još veće značenje, ako se uzme 
u obzir, da u ono doba nisu žene pohađale sveučilišta. 
Danas je već drugačije. Danas na svim sveučilištima svi- 
jeta žene Jmaju pravo slušanja kao i muškarci. Na mnogim 
visokim školama matematiku predaju žene, tako je na 
univerzi u Berlinu docent matematike dr Hilda Pollaczek, 
a u Gottingenu prof. Emmy Noether, koja je svojim rad- 
njama iz više matematike postala znamenita i koja vodi 
čak i svoju vlastitu matematičku »školu«. 

L i d i j a Kružić. 


PREDSJEDNIK REPUBLIKE ŠVICARSKE* 
i njegova obitelj s desetero djece 


i velilcog 

hercegovačku gla- 
spasavao od očite 
ih u one gladne 
voniju i u Srijem, 
ttovao po svim na- 


K BUNTIĆ 
jice smrti 1922.-1932. 

CVIJEĆE KAO UKRAS DOMA 

A A P / S A C A C J U B A A R A O C D 



BILLBERGIA 
Foto Dr Z. Arnold 


Čovjek provodi velik dio života u svom do- 
mu, zato mora nastojati, da mu dom bude što 
prijatniji. Topao, udoban dom privlači sve čla- 
nove obitelji, doprinosi vedrom duševnom raspo- 
loženju. Nije svakom moguće da ima raskošan 
stan. Ipak s malo ukusa i mnogo dobre volje 
može i siromašniji dom biti udoban i privlačiv. 

Cvijeće daje domu mnogo svježine i prijat- 
nosti. To može biti cvijeće u vazama ili u lon- 
cima. Osobito se zimi ugodno doima i malena 
sobica, ako u njoj cvate kakva biljka. 


Dosta je malo bilja, koje zimi cvate, a mno- 
gome škodi suh i topao zrak u loženoj sobi. 
Htjeli bismo upozoriti na neke biljke, koje za- 
htijevaju malo truda i u toploj sobi mogu da 
nam zimi cvatu. Jedna takva biljka jest Bill- 
bergia, koju prikazuje naša slika. Ona podnosi 
topao i suh zrak u loženoj sobi, cvate zimi, a i 
inače je dosta dekorativna. Prednost je Bill- 
bergije i ta, da je možemo sami lako razmnožiti. 

Preko ljeta držimo je na balkonu, na prozoru, 
ili u vrtu i obilno je zalijevamo. U jesen, prije 
nego se u sobi počima ložiti, valja Billbergiju 
priučiti na sobni zrak. Starije biljke imadu već 
u to doba cvjetne pupove, dok mlađe istom za 
neko vrijeme potjeraju isprva zelen, a poslije 
ružičast pup sakriven djelomice u rozeti od 
listova. Čini se, kao da će se razviti tulipanu 
sličan cvijet, ali se pup sve više produljuje, na- 
ginje na stranu, nježni se ovojni listići otvore 
i pomole se cvjetići prelijevajući se prekrasnim 
dugim bojama. 

Dok biljka procvate, treba je obilnije zalije- 
vati, ali ne previše, da se zemlja ne ukiseli, a 
dobro je, da je i dnevno osvježimo prskajući je 
lagano vodom. Kad ocvate, valja odrezati ne- 
samo cvjetnu stapku već zajedno s čitavom lis- 
nom rozetom, jer ona više nikada ne će cvasti. 
Međutim su se možda pri dnu starih lisnih ro- 
zeta već razvili mladi izbo j i ili će se doskora 
pojaviti, pošto smo obrezali ocvale rozete. Staru 
biljku njegujemo, dok ojačaju mladi izboji. U 
proljeće je izvadimo iz zemlje, razdijelimo i 
svaku pojedinu mladicu (lisnu rozetu) zasadimo 
posebno u malen lončić. Kad mladice ponarastu, 
presadimo je u veći lonac u krepku, hranivu 
zemlju. Isto tako ćemo i staru biljku, nakon što 
smo od nje otcijepili spomenute mladice, pre- 
saditi u svježu zemlju. 


IDEJA 


(Svršetak sa str. 85.) 

učini pa da se svoga gosta na najljepši način 
otrese. I pošto nismo mogli naći nikakva po- 
desna rješenja, odlučili smo da ga potražimo u 
samome životu. I vas smo uzeli kao objekt za 
ispitivanje. Moj saradnik odigrao je obijača, a 
vi, gospođice, vi ste — hvala vam mnogo — vi 
ste problem riješili veličanstveno. Doista, stvar 
se nije mogla bolje dogoditi: Nezvanom gostu 
obećati zagrljaj, ali da on najprije donese 
umjetne zube protivničine.« 

»I vi ćete komad u tome smislu napisati?« 

»Slično tome. To će biti ideja, koja će se do- 
pasti publici.« 

»Vrlo lijepo, gospodo,« reče umjetnica. »Ali 
i ja imam jednu ideju.« 


»Vi se šalite, lijepa umjetnice!« 

»Govorim sasvim ozbiljno, gospodo. Pisci bu- 
dućeg kazališnog komada niste samo vas dvo- 
jica, treći pisac sam ja. Molim Vas, da napišete 
jednu izjavu, poštovana gospodo, (uz to umjet- 
nica prsnu u grohotan smijeh), jer ne smijete 
zaboraviti, da mi je revolver još u ruci. Obijati 
stanove i krasti ideje ... to ne ide. Od iznoše- 
nja moga imena na kazališnim listama odusta- 
jem, ali od trećine tantijema ne odričem se. 
Dakle, gospodo, . . . zar ova ideja nije đuho- 
vitija? 


SILNO BOGATSTVO čeka mnoge od onih, koji kupe srećke 
lutrije u korist gradnje BEOGRADSKE KATEDRALE 



TKO HOĆE TtA VREH ST /IV C J A? " 

»Predstava? Zbilja ćemo opet predstavljati? 
To će biti zabava! Iju, kako se veselimo!« 

Ne prima, li se ovakvim poklicima i oduševlje- 
njem svuda i u svakom društvu prijedlog pred- 
sjednika, koji »daje na znanje,« da će se do- 
skora održati »zabava s predstavom?« 

Ali ne javlja li se svuda i u svakom društvu 
još u prvom oduševljenju kakav glas iz kuta: 

»Da, ali što ćemo igrati?« 

Ništa strašnije ni zlobnije od te male, naoko 
nedužne izreke. 

Sve ušuti kao zaliveno, zanos se stišava, a 
nastupa »zbilja«: prekapanje po bibliotekama, 
naručivanje raznih kataloga »pozorišnih«, »ka- 
zališnih«, »komada« i »repertoara«, po kojima 
na kraju konca za skupe novce dobijete nevje- 
rojatno naivne, glupe, a i prljave »komade«. 

Što onda? Razočaranom i uništenom vođi 
predstave ne ostaje nego da posluša ovakve sa- 
vjete: »Joj na, pa zašto da ne igramo onaj tako 
zgodan komad, što se pred dvije godine toliko 
svidio?« Ili: »Znate što? Časne Sestre u X. da- 
vale su lanjske godine krasan(!) njemački ko- 
mad, zamolit ćemo ih, da ga smijemo prepi- 
sati . . .« 

Vođa rezignirano prigiba glavu i prihvaća . . . 
Nadao se nečemu novom, neviđenom, umjetni- 
čkom ... A kad tamo: igrat će se neki stari otr- 
cani »igrokaz« ili prijevod tkozna otkud i tko- 
zna kako preveden . . . 

Tko to još nije iskusio, ako radi sa društvima? 

Tko se još nije tužio na očajnu nestašicu po- 
desnih i dobrih diletantskih glumS, kojih kod 
drugih naroda ima toliko, da su na pr. Francuzi 


već mogli izdati katalog katoličkih gluma (dakle 
besprijekornih!), a taj katalog sam ima 900 stra- 
na sitnog sloga! 

Kod nas je međutim bilo na tom polju tek 
par pokušaja, koji su već u zametku propali. 

Sad je nekoliko ljudi dobre volje iz kat. iz- 
davačkih redova odlučilo tvrdo da ovoj potrebi 
gluma doskoči. Oni hoće da dadu mnogobrojnim 
našim društvima dobar, po mogućnosti odličan 
izbor gluma, koje će im omogućiti, da njihove 
priredbe budu na što većoj umjetničkoj visini i 
da ujedno što uspješnije vrše odgojnu misiju . . . 
Jer kazalište, od najvećeg do najmanjeg, mora 
uz zabavu biti uvijek i odgojno! 

Smišljeno učinjeno. Nakon mnogih zapreka 
i neprilika ušle su u štampu odjednom tri glu- 
me: »Dođi, idi za mnom«, »Dvije majke« i »Mali 
ptičari«. Sve su tri odlične stvari i dobro će doći 
odmah za Uskrs našim društvima. Prve su dvije 
naime pasijonske igre (to jest obrađuju kakvu 
epizodu iz Muke), prva za muška lica (2 čina), 
a druga za ženska (1 čin). Obje su vrlo lake, 
s malo lica (7 svaka) i sasvim jednostavnom 
opremom, koja ne zahtijeva gotovo nikakvih 
troškova. Treća je dječja igra s pjevanjem u 
1 činu, vesela, šaljiva, također laka za izvedbu. 
Sve tri imaju potanko opisanu uputu, kako se 
s malo spretnosti uz nikakav trošak mogu lijepo 
opremiti, dapače imaju priložene slike za pozor- 
nicu i odijela. A »Mali ptičari« imadu čak štam- 
pane note pjesmarica sa klavirskom pratnjom! 
Ako dodamo, da im se kraj svega toga cijena 
kreće između 10 i 20 dinara jasno je, da se sve 
učinilo, što je bilo moguće, i da će se te glume 

što više naručivati i izvoditi. Na- 
ravno, na tome se ne će ostati: 
slijedit će čitave serije gluma za 
muške, ženske i dječje uloge a 
svakako i za mješovite. Bit će 
socijalnih, vjerskih, historijskih 
drama većih i manjih, raznih ko- 
medija, igara s pjevanjem, mo- 
nologa i t. d. Naravno, da će se 
strogo birati samo prvorazredne 
stvari domaće i strane. A na ko- 
ricama naći će se uvijek popis 
drugih zgodnih gluma bilo gdje 
štampanih, koje se mogu prepo- 
ručiti, dok ne iziđe posebno op- 
širan popi s gluma, koji će ta- 
kođer i te kako dobro doći. 

I tako je jedno kulturno pita- 
nje našlo svoje rješenje. Na na- 
šim je društvima, da podupru 
ovu akciju naručujući što više 
gluma. Pri tome neka ne 
prepisuju uloge (što je 
i zakonom zabranjeno), već neka 
naruče toliko knjižica, koliko je 
glavnih lica. (Tih nije nikad više 
od 5!) Pravo na izvađanje stiče 
se time, ako se kupi barem 3 pri- 
mjerka glume. (Naravno, za 
ogled se naruči jedna.) Narudžbe 
prima Knjižnica Društvene Po- 
zornice Zagreb, Trg Kralja To- 
mislava 21 (ili Kaptol 29). 

Posebno preporučamo, da se 
o svakoj izvedbi šalje opširan 
dopis ili slika u »Obitelj«, da 
imamo pregled rada i želja dru- 
štava. 


Za najmlađe čitatelje najbolje je da naručite 

„MALU MLADOST« 

Pretplata 9 dinara na cijelo godište ! 

ZADRUŽNA PUČKA ŠTEDIONICA 

k. z. u ZAGREBU 
TRG KRALJA TOMISLAVA 21. 

prima uloške i daje zajmo- 
ve uz najpovoljnije uvjete 


KUĆANSTVO 


KISELI KUPUS. 

Kiseli se kupus kod sviju civilizo- 
vanih naroda cijeni kao dobra hrana, 
i to u sjevernim zemljama više nego 
u južnima. A Kneipp je jedamput u 
nekom predavanju rekao, kako je u 
nekoj knjizi čitao, da se već u rim- 
skom carstvu kupus i voda s kiseloga 
kupusa upotrebljavala i kao ljekovito 
sredstvo. 

S punim pravom uživa kiseli ku- 
pus opću obljubljenost, jer nasamo da 
je hraniv, nego ima u sebi i mnogo 
ljekovitih svojstava. Može se na razne 
načine priređivati, te je ugodna hra- 
na, koja prija i tjelesnom zdravlju. 
Svojom sadržinom celuloze i blage 
mliječne kiseline podražava u velikoj 
mjeri tek (apetit) i promiče probavu. 
Kiselenjem postao je kupus lagano 
probavljiv, te ga općenito rado jedu 
i podnose i oni, koji imadu slab že- 
ludac. 

U kiselom kupusu ima veliko mno- 
štvo vitamina sviju vrsta (A, B, C i 
D-vitamina). Koliko to vrijedi, znade 
svatko, tko je ikada čuo, kako su vi- 
tamini potrebni za zdravlje. Osobito 
ih djeca za svoj tjelesni razvoj mnogo 
trebaju. 

Posebno je važan kupus za one, koji 
trpe na crijevima i od neuredne pro- 
bave. Slavni prof. Mečnikov u Parizu, 
koji naučava da se higijenom crijeva 
može produžiti čovječji život, prepo- 
ruča kiseli kupus radi sadržine bakte- 
rija mliječne kiseline, kao sredstvo za 
pomlađivanje. 

Kneipp je preporučivao vodu s ki- 
seloga kupusa, da je po 1 do 2 žlice 
tri puta na dan uzimaju oni, koji ima- 
du slab želudac, jer da će im tako 
ojačati. Neki opet preporučuju kiseli 
kupus kao sredstvo protiv šećerne bo- 
lesti. 

Kad se kupus ukiseljuje, ne valja 
upotrijebiti previše soli. Neki meću u 
nj zrnca od kima, a Kneipp je pre- 
poručivao dodavanje grožđa, te je ta- 
kav kiseli kupus s finom aromom na- 
zivao »nedjeljnim kupusom«. 

Zanimljivo je spomenuti još i to, 
da se u Americi posljednjih godina 
razvila cijela industrija, koja u ljeko- 
vite svrhe proizvodi vodu s kiseloga 
kupusa, te se prodaje u velikome 


mnoštvu, a i liječnici je mnogo pre- 
poručuju. 

Radi svih tih korisnih sadržina, što 
ih ima kiseli kupus, treba ga uvijek 
preporučivati, da se što više i što 
češće uzima kao hrana. 

K V H I N_ J A 

Frankfurtska juha. Celer, mrkva i 
peršin se nareže na tanke rezance i 
pirjani, dok ne budu blijedi. Zatim se 
na to nalije juha te se kuha, dok ze- 
lenje ne postane mekano. Kad je juha 
tako gotova, narežu se u nju tople 
frankfurtske kobase ili obične hre- 
novke te se dodaju pržene kocke od 
žemlje. 

Kolačići od moždana za juhu. Mije- 
šaj 4 dkg masti ili maslaca sa tri žu- 
manjka i dodaj dvije žemlje razmo- 
čene u mlijeku. Sa polovice telećih 
moždana skini kožicu, te ih na malo 
masti i sitno skosanog luka preprži. 
Pomiješaj sve zajedno te još primetni 
žlicu mrvica, soli, bibera te snijeg od 
tri bjelanjka. Peci u namaštenoj tep- 
siji ko palac visoko, pečeno izreži 
na male kocke i metni u juhu. 

Kaša od krumpira. Kuhaj 5 do 6 
oguljenih, na kocke narezanih krum- 
pira. Kad su kuhani, ocijedi vodu, do- 
bro ih kuhačom zgnječi, prilij malo 
vrućega mlijeka i komadić svježeg 
maslaca, osoli, te sve zajedno dobro 
promiješaj. Jede se uz meso u soku. 

Umaka od hrena sa vrhnjem. Sa 
žemlje obreži tanko koru, nareži je 
na komade, te je prokuhaj u malo 
goveđe juhe. Kad je žemlja rasku- 
hana, dodaj dvije žlice kiseloga vrh- 
nja, žlicu naribanoga hrena, malo soli 
i octa. Sve zajedno dobro promiješaj 
i metni na stol. 

Rolada. Načini čvrsti snijeg od šest 
bjelanjaka, dodaj 12 dkg šećera u pra- 
hu, te tuci, dok ne postane sasvim 
gusto. Žlicom umiješaj šest žumanjaka 
(jedan po jedan) te pomalo uspi 
12 dkg brašna. Tepsiju obloži papi- 
rom, namaži u nju smjesu na prst 
debelo. Peci, dok ne požuti. Pečeno 
iskreni na dasku posutu šećerom, ski- 
ni papir, namaži vrućom marmeladom 
od šipka ili kaj šija te savij. To se 
mora obaviti dosta brzo, jer ako se 
kolač ohladi, onda raspuca. S. A. 


SIJEDA KOSA 

Pojavljuje se često i kod mlađih ljudi, to je znak da 
je kosa bolesna, da nema dovoljno dobre i potrebne 
hrane za iza rad nj u boje kose. Takva kosa sijed i, otvrdne 
i lako ispada. Kod mladih ljudi preporuča se protiv toga 
odmah upotrijebiti sigurno sredstvo, a to je BUjevna 
iscrpina od koprive, ona daje kosi hrane, da ova opet 
može da izgrađuje boju kose. Redovitom njegom i 
uporabom u tjednu od 1 — 2 puta neće se više sijeda 
kosa pojaviti kod mladih ljudi. Kod ostarjelih ljudi, koji 
posijede, preporuča se upotreba zvanrednog sredstva 
.. u ■ rj J. za P° urat prijašnje boje kose, a to je sredstvo Dr Wal- 
tonsena amerikanski nair Kestonative. Isprva rabi se 3-5 dana redom, dok se boja kose 
povrati i sijeda kosa sasma nestane, a iza toga restauriranja boje, dovoljno je kosu 
u tjednu 1 — 2 puta nakvasiti sa Hair Restonativom. Cijena bočice Din 20'— Proizvađa 
i stavlja u promet stara god. 1599. osnovana KAPTOLSKA LJEKARNA SV. MARIJE, 

LJEKARNIK VLATKO BARTULIĆ, ZAGREB, JELAČKEV TRG 20 

MAJKA I DIJETE 


Dječje spavanje. Za dijete je vrlo 
važno, da mnogo i dobro spava. To 
mora biti jedna od glavnih briga 
svake majke. No kod toga ne valja 
upotrebljavati umjetna sredstva, da 
se dijete uspava, nego treba doienče 
od prvoga početka pustiti, da se pri- 
vikne da samo zaspi. Kod gotovo sva- 
kog dojenčeta je to lako postići. Ima 
doduše i takve dojenčadi, koja su ne- 
mirna, pa vrlo teško zaspe, sve ako 
rsu i sita, ako im je u redu probava i 
ako im ni drukčije ništa ne manjka. 
Tu onda dolazi u pomoć duda, koja 
je najnedužnije sredstvo, da se dijete 
umiri. Mnoge majke misle, da im di- 
jete ne može usnuti, ako se i najma- 
nji šum ili glas čuje u blizini. Takva 
suvišna bojažljivost nije dobra, jer se 
dijete nauči na previše lagani san, 
pa će postati mekušac i zbilja će se 
i na najmanji šum trgnuti i probuditi. 
Tako se upravo protivno postizava, 
nego što bismo htjeli. A takav po- 
stupak je nepravedan i prema ostalim 
članovima obitelji, jer dojenče po- 
staje tako pravim tiraninom cijele 
obitelji, pa svi moraju da strepe pred 
njegovom prokšenošću, na koju se 
tim načinom navikne. Ta kuda ćemo 
s drugom djecom, ako se ne smiju ni 
maknuti, dok najmanje dijete spava? 
Pogotovu u malim stanovima i ondje, 
gdje majka djecu ne može poslati u 
dvorište, da se ondje igraju. Odrasli 
još kako-tako mogu da se disciplini- 
raju te da šute i miruju za volju dra- 
gog malog čeda, kad spava, ali kod 
djece je to nemoguće postići. A ako 
majka to silom i strogošću nastoji 
postići, u dječjim se dušama rađa ne- 
voljki i često neprijateljski osjećaj 
prema dojenčetu, radi kojega im se 
krate i stežu njihova prava na igru i 
radost. Isto tako ne valja pretjerivati 
na u tom, da se u sobi pravi mrak, 
kada dijete treba da zaspi. A ako se 
dijete, kad nešto iznenada lupi ili kad 
netko glasnije vikne, trgne, to ne mo- 
ra biti znak, da je dijete nervozno. 
Dječji živci uvijek jače reagiraju od 
živaca odrasla čovjeka. 


Dječja duda. Mnogo se raspravlja 

0 tom, da li je dobro djetetu davati 
dudu ili nije. Mnogi liječnici dudu naj- 
strože zabranjuju. No ima ih i takvih, 
koji su kasnije, kad su sami dobili 
dijete, u vlastitoj praksi od te zabrane 
odustali, te su mnoge majke, koje su 

1 protiv liječnikove zabrane djetetu 
davale dudu, s velikim zadovoljstvom 
mogle konstatirati, da dijete istog tog 
liječnika ima dudu, kad ga njegova 
majka vozi na šetnju. Da je najbolje, 
ako se dijete ne nauči na dudu, ne 
treba ni isticati, to je samo po sebi 
razumljivo. Dudu treba u najboljem 
slučaju shvatiti kao manje zlo, koje- 
mu je teško izbjeći, kada dijete pla- 
čem uznemiruje cijelu obitelj. No ako 

KAZA 


OPERETA »ČEŠKI MUZIKANTI«. 

U četvrtak 21. siječnja bila je u 
zagrebačkom Narodnom kazalištu pr- 
va izvedba ove operete iz češkog ži- 
vota od Bernarda Griina na tekstu 
od Wilhelma i Herza. Zanimivošću sa- 
držaja, zdravom i pristojnom komi- 
kom, s lakom glazbom i popularnim 
napjevima ona se ubraja među bolje 
operete, koje su prikazivane na našoj 
pozornici. Operetu je režirao A. Bi- 
nički, a zaposleni su u njoj gotovo 
svi glavni operetni glumci. Prvi i treći 
čin zbiva se u češkom selu ored se- 
oskom brijačnicom, a drugi čin u gro- 
fovskom dvorcu. U selo se vraćaju 
češki muzikanti, koji su služili u Be- 
ču, a među njima se ističu Jan Kali- 
na (Šepec) i Vlasta (Majhenić), sin 
brijačev. Obojica imaju zaručnice: 
Vlasta Andulku (Lubejeva) i Kalina 
Milodu (Mila Popović-Mosinger). Prvi 
se par vjenča, dok se u Kalinu za- 
ljubljuje mlada grofica. Kako radi 
raznih zapreka i razlike staleža ne 
može doći do njihova vjenčanja, on 
razočaran odlazi u svijet, ostavlja i 



kao i ostalo željezno po- 
kućtvo kupujete najbolje 
i najjeftinije kod proiz- 
vađača 

FILIP BAUMA ZAGREB 
ulica Ivana Dežmana 1 

(Prolaz u Tuškanac) 
Telefon broj 83-60 i 53-46 


NJEGA LICA I PUTI 

Bez njege jest mladost rugoba trajna, 
Sa njegom jest mladost ljepota bajna 

Razlika u izgledu istog lica: 



Bez njege Prolazna njega Redovita njega 

Kroz stoljetna iskustva preporučamo za njegu lica ono 
što je uistinu najbolje za njegu masnog lica, a to jest 

MANDULA CREIA ZA LICE 

koja čisti lice od nabora, bobuljica, prištića, lišaja 
i od sunčanih pjega. Cijena lončića Din 15-—. Novo- 
derma sapun Din IO' — . Proizvodi i stavlja u promet 
stara god. 1599 osnovana KAPTOLSKA LJEKARNA 
SV. MARIJE, ljek. V. Bartulić, Zagreb, Jelačićev trg 20 


se duda dojenčetu daje, treba vrlo do- 
bro paziti na njenu čistoću. Ne smije 
se dogoditi, da duda padne na pod 
pa da se, kako neke neoprezne majke 
čine, samo rukom ili rupčićem obrišu 
te opet ture djetetu u usta. To može 
postati za dijete sudbonosno, jer mo- 
že navući na nj tešku bolest. Ako du- 
da padne na pod, svakako je treba 
uvijek isprati u svježoj vodi ili još bo- 
lje u rastopini hipermangana ili dru- 
gog kakvog sredstva za dezinficira- 
ni e. Dudu je najbolje vezati na vrpcu, 
koja se pričvrsti djetetu za haljinicu, 
da ne padne na zemlju. Kad dijete 
zaspi s dudom, dobro je izvući mu du- 
du iz usta, da se nauči bez nje spa- 
vati. Neki misle, da duda škodi raz- 
voju zubi, čeljusti i želucu dojenčeta, 
ali to nije utvrđeno, pa se dotle može 
i s liječničke strane gledati kroz prste 
majkama, koje daju djetetu dudu. 

CISTE 


svoju bivšu vjerenicu, te svršava kao 
cirkuski muzikant. Grofica se udala, 
Vlasta postaje učitelj glazbe i po- 
učava njezinu kćer. Uto dolazi u selo 
i Kalina s cirkusom, svira pred bri- 
jačnicom. Prepoznaje ga Vlasta. Gro- 
fičina kćer ide po majku, da joj po- 
kaže čudnoga svirača, ali prije nego 
je ona došla, Kalina je već otputovao 
svirajući na kolima. Radnja je ispre- 
pletena komičnim situacijama, a glav- 
ne uloge imaju Binički kao brijač i 
vlasuljar, Dubajić kao Hektor pl. Ra- 
detzky, umirovljeni austrijski kape- 
tan. Predstava je uspjela. Publika je 
nagradila glumce pljeskom na otvo- 
renoj sceni i na koncu predstave. V. 

OPERNA KRONIKA. 

Nakon dužeg vremena izvedena je 
19. I. Verdijeva velika opera »A i đ a«. 
Ulogu Amenris pjevala je češka mez- 
zosopranistica gđica Štepanka Štepa- 
nova. Odlična mlada pjevačica bila je 
cijele večeri predmetom oduševljenih 
ovacija. Glas joj se ističe sočnošću i 
sigurnošću do visokih nota. Ostali 
pjevači nastojali su biti što bolji. Ina- 
če inscenacija, kostimi i režija nikako 
ne zadovoljavaju, i osjeća se potreba 
za nanovo uvježbanom i insceniranom 
»Aidom«. — Nakon triumfalnih uspje- 
ha na operama u Njemačkoj nastu- 
pila je 24. I. ponovno u nasloynoj 
ulozi Halevyeve opere »Ž i d o v k a« 
naša pjevačica gđa Ančica Mitrović. 
Gđa Mitrović ostaje u Zagrebu neko- 
liko mjeseci, iza toga odlazi ponovno 
u inozemstvo. — Dne 25. i 26. siječ- 
nja priredila je naša mlada plesačica 
Mia Ćorak dvije samostalne plesne 
večeri zajedno sa svojim partnerom 
Antunom Vujanićem. Prvo veće bilo 
je posvećeno klasičnoj baletnoj umjet- 
nosti, a zastupani su bili Chopin, De- 
bus.sy, Rebikov, Albeniz i hrvatski 
muzičari Baranović i Gotovac. Drugo 
veće posvećeno je bilo modernom 
scenskom plesu, a zastupani su bili 
Wellesz, Debussy, Corelli, Bach, Sa- 
rasate, Sverkov, Abeniz i hrvatski 
komponist Šafranek-Kavić. Kazalište 
je bilo potpuno rasprodano. K. M. 

ŽENSKI 


Dom za žene. U Pragu je podignuta 
velika peterokatnica, u kojoj će se 
moći vrlo jeftino nastaniti žene, koje 
ne mogu da drže same sebi stan. U 
toj kući ima 183 stambenih .prosto- 
rija sa 332 postelje. Uvedeno je cen- 
tralno loženje, tu su kupaonice, plin- 
ski štednjaci, električno svijetlo i sve 
je najmodernije uređeno. 

Bračna reforma u Perziji. Novim 
zakonom je u Perziji određeno, da 
se djevojke ne smiju udavati prije 
navršene 16. godine, a momci da za 
ženidbu moraju navršiti 18. godinu. 

Užasna dječja tragedija. U Kefale- 
niji u Grčkoj vidjelo je dvoje djece 
od 5 godina, kako je njihov otac no- 
žem zaklao janje. Drugi dan se to 
dvoje djece dočepalo noža i učinilo 
taj pokus na jednom dvogodišnjem 
djetetu, koje su u potpunom smislu 
riječi zaklali. Pazite na djecu, ne* do- 
vodite im pred oči ono, što ne shva- 
ćaju. 

Ženske kao mornari. Kod nas je to 

poznato tek iz slika, koje se sa po- 
kladnih zabava šalju ilustracijama na 
uvrštenje. Ali u Švedskoj postoji već 
deset godina organizacija ženskih 
ženskih mornara. Švedska je prva dr- 
žava u Evropi, koja je uspostavila je- 
dnakopravnost ženskih na svim po- 
dručjima. U Švedskoj posvuda naila- 
zimo na poslove, u kojima su i mu- 
škarci i ženske podjednako zastupani. 
Organizacija ženskih mornara broji 
4.000 ženskih. Mornarski rad je po- 
sebno težak i zahtijeva izričito mušku 
ruku. Švedske ženske ne rade samo 
kuharske i konobarske poslove na la- 
đama, nego zauzimaju važna mjesta. 
Ženska kao kapetan na Švedskim la- 
đama nije nikakva rijetkost. 

Jedan ženski kapetan pripovijeda 
ovaj svoj doživljaj iz Botničkog za- 
liva: Malena jedrilica, koju je vodila 
junačka žena, bila je od novembar- 
ske oluje bačena na hridine, gdje se 
razbila. Posada od pet ljudi ostala je 
na pustom otoku. Bila je zima, a odi- 
jelo im je bilo vlažno. Daleko naokolo 
nije bilo ni jedne lađe. Ženski kapetan 
je naredio, da moraju praviti tjelesne 
vježbe. Leći i počivati, bila je gotova 
smrt! Punih 30 sati pet muškaraca i 
jedna žena skakali su naokolo, kao da 
su opsjednuti i čekali sudbinu. Oko 


Hil H03E ĆETE PI1T0MH3E? 

Ove godine 1932 vodi naš putnički 
odbor ovih 5 putovanja 

1. U, RIM od 20 do 29 ožujka. Cijena 
Din 2250*- 2. U SVETU ZEMLJU od 
27 svibnja do 16 lipnja. Cij. 3. razred 
Din 7700'— , 2. razred Din 12.500* — 
3. U IRSKU na svjetski euharistijski 
kongres od 13 do 30 lipnja. Zadrža- 
vanje u Parizu i Londonu. Cijena Din 
7000*- 4. U ATENU I CARIGRAD u 
srpnju. Cijena Din 4200'— 5. ČEŠKU 
SLOVAČKU, POLJSKU (i eventualno 
LUŽICU) u kolovozu. 

Prijaviti se treba tijekom siječnja, 
i veljače na Jeronimski putnički 
odbor, Zagreb, Trg Kralja Tomisl. 21. 


SVIJET 


njih je bila snježna oluja, koja im je 
dizala svaku nadu u spas. Čuli su si- 
renu parobroda, koji se približavao 
otoku. Vikali su nadčovječjim glasom 
i privukli na sebe pozornost. Tada 
nije trebalo dugo čekati na spas, jer 
je junaštvo i prisebnost žene spasila 
brodolomcima život. 

Jedna sedamdesetgodišnja paro- 
brodska konobarica našla se pri su- 
daru jednog švedskog parobroda sa 
njemačkim. U času nesreće obuzeo je 
muškarce neopisiv strah. Starica je 
zadržala prisutnost duha, uzela paro- 
brodsku blagajnu i bacila je u čamac 
za spašavanje. 

Imade mnogo slučajeva, u kojima 
su upravo ženske kao mornari i ka- 
petani učinile mnogo koristi i poka- 
zale prisebnost duha i odvažnost, koja 
zadivljuje._ 

Stvaranje žene. Po mitologiji Hin- 
dustanaca stvorio je svijet bog Vul- 
kan. Već je bio stvorio sve stvorove. 
Kada je htio da stvori ženu, sjeti se, 
da je potrošio skoro sav materijal. 
Bog je stajao začuđen, žalostan i du- 
boko se zamislio. Kada se trgnuo iz 
svoga razmišljanja učini slijedeće: 
Uzme oblinu mjeseca, savijanje zmije 
i biljke povijuše, svijetli sjaj klasja i 
vitkoću vrbe. Onda uzme baršun s 
cvijeća, lakoću pera, krotki pogled 
košute, veselje sunčanih zraka, suze 
oblaka, promjenljivost vjetra. Zatim 
plašljivost zeca, taštinu pauna, tvrdo- 
ću dijamanta, okrutnost tigra, hlad- 
noću snijega, brbljavost papige, gu- 
kanje goluba . . . Sve je to skupa smje- 
šao i napravio ženu. 

Osam godina sa pincetom u želucu. 

Ani Groč iz Engleske spada među 
najnesretnije žene na svijetu. Već od 
djetinjstva imala je niz vrlo neprijat- 
nih doživljaja. Još pred tri godine 
morala se podvrći operaciji u želucu, 
ali joj time bolovi nisu prestali. Liječ- 
nici su konstatovali rak. Nedavno joj 
je pogoršalo stanje, pa se konstato- 
valo, da joj se to u želucu nalazi je- 
dna pinceta. Pred osam godina bila 
ja operirana u Londonu, pa je tada 
rastreseni liječnik zaboravio da iz 
njezine rane izvadi pincetu, koja je 
zarasla u želucu i tamo ostala evo 
punih osam godina. 

DOGAĐAJI 


20. Rumunjski ministar vanjskih po- 
slova knez Ghika stigao je u Prag 
na vijećanja, koja će biti radi prego- 
vora s Čehoslovačkom vladom. U Mo- 
skvi vodio pregovore s boljševičkom 
vladom perzijski ministar Teimutaš. 
U Liibecku su osuđena dva liječnika 
na 3 godine, a jedan na 1 godinu za- 
tvora zato, što su lošim cjepivom ci- 
jepili djecu proti tuberkulozi te je 
veći broj djece od toga cijepljenja 
umrlo. 

21. U Pragu je pokopan ruski pisac 
Eugenij Nikolajević Ćirikov (ro- 
đen 1864.), koji je kao emigrant živio 
u Pragu te tu i umro. Pisao je ro- 
mane prikazujući, kako su socijalisti- 
čke i revolucionarne ideje prodirale u 
rusko selo, osobito među seosku in- 
teligenciju. 

22. Između Finske i Rusije potpisan 
je ugovor o nenapadanju. 

23. U Zagrebu je preminula književ- 
nica č. s. Bernardina Horvat, milo- 
srdnica sv. Vinka Paulskoga. (Rođe- 
na 29. listopada 1899. u Zenici u Bo- 
sni.) U unutrašnjosti Guatemale uni- 
štena su tri grada od provala vul- 
kana Acatenangoa,' Agua i Feuga. 

24. Španjolska vlada izdala je de- 
kret, kojim se u Španjolskoj raspu- 
šta isusovački red. 

25. U San Salvadoru su vladine čete 
ponovno zauzele kraj, koji je prije 
nekoliko dana bio pao u ruke pobu- 
njenih komunista. Poljska i Rusija 
potpisale su ugovor o nenapadanju 

26. Papa Pijo XI. preporučuje ci- 
jelom katoličkom svijetu progonjene 
Isusovce u Španjolskoj. 


Svaki razuman i naobra- 
žen stvor, bila to gospođa 
ili gospodin , nemože da 
bude otmen član današnjeg 
društva , ako je ćelav i 
bez njege kose. Zato neka 
svatko po jedan puta na 
mjesec pere svoju kosa sa 
kosoperom Shampo od ko- 
prive . Omot stoji samo 



Din 3 . Osim toga valja 
u tjednu 2—3 puta kosu 
kvasiti i tjeme sa pozna- 
tom starom Biljevnom is - 
crpinom od kopriva , koja 
čini kosu punom zdravom 
i uglađenom. Boca stoji 
samo Din 20'—. Proiz- 
vodi i u promet stavlja 
stara god. 1599. osnovana 


KAPTOLSKA LJEKARNA SV. MARIJE, vlasnik VLATKO BARTUUĆ,ZA QREB 

U ova tri mjeseca »rije vučenja 

postigla je lutrijska priredba Dobrotvornog Društva Sv. Vinka u Beogradu, u svrhu 

gradnje rimokatoličke 
katedrale u Beogradu 

Ogroman uspjeh! 



Dobici: 

2 5 x Din 2,5oo.ooo‘- = Din 5,ooo.ooo*- 
2 x 500.000*- = „ 1 , 000 . 000 *- 

lo X „ 100.000’-= „ 1,000.000*- 

loo X II lo.ooo*- = ,, 1,000.000*- 

Glavni zgoditak Din 5,ooo,ooo‘— 

Cijene srećaka: Vi (cijela) Din 100— V 2 (polovina) Din 50'— V 4 (četvrtina) Din 25 — 

Vučenje I. maja 1932. 

Ne čekajte, jer ćete zakasniti priliku, stoga kupite još danas 

Srečke za gradnju Katedrale 

koje se kupuju sada na jagmu. Zahvaljujući velikodušnoj potpori svih 
slojeva naroda, očekuje se potpuna rasprodaja kao konačni uspjeh. 

Samo jedan ulog. Nema igre na kola (klase) 

Prodaju vrše: sve kolekture, novčani zavodi, rimokatolički župni uredi, crkvene 

i društvene ustanove i t. d. 


Glavna uprava: BEOGRAD 

Ulica Jovana Ristića 20 


Prodajna podružnica: ZAGREB 

Tvrtkova ulica S 


Š A 



Debele majstorice. Cipelarski 
šegrt: »Da ti vidiš ženu mojega 
majstora; tako je debela kao ba- 
danj.« 

Drugi šegrt: »To nije ništa. 
Žena je mojega majstora tako debela, 
da mora sred bijeloga dana zapaliti 
lampu u sobi, ako ona slučajno gleda 
kroz prozor.« 

Nepravednost. Majka (odloživši ča- 
sopis): »To je doista nepravedno, da 
među 5.000 ljudoždera pošalju samo 
5 misionara!« /A 

Kćerkica: »Da, to je strašno, jadnici 
će morati umirati jod glada!« 

Ima pravo, ali nije pogodio. U školi 
je učitelj ponavljao građu »Čovjek 
je gospodar na zemlji«. Među osta- 
lim rečeno je i to, da »čovjeka uz- 
diže nad životinje — njegova be- 
smrtna duša«. 

Učitelj opazi nepažljivog Ivicu u 
zadnjoj klupi, p" *ga hitro zapita: 

»No, Ivica, št ^uzdiže čovjeka nad 
životinje?« " 

m * 


£ JE 


Ivica malo promišlja, pa odgovara: 
»zrakoplov!« 

Čudna želja. Ćelavi gospodin Pav- 
ličić bio je u posjetima kod susjeda. 
Susjedov ga jeAJankić pažljivo pro- 
matrao, pa kad je Pavličić otišao, 
Jankić će reći mamici: »Mamice, i ja 
bih ostrigao kose kao naš gospodin 
susjed, ... i ja bih htio imati lice 
gori na glavi . . .« 

Što mu sve dođe na pamet. Sinčić 
(ocu): »Zašto je prst onoga gospodina 
tako pocrnio?« 

Otac: »To je zbog cigareta, koje 
gospodin puši.« 

Sinčić: »A tako? Mislio sam, da je 
gospodinov prst bio na ljetovanju u 
Dalmaciji.« 

Zaklana svinja. Ivica: »Mama, da li 
zaklane svinje rastu?« 

Majka: »Čemu to pitaš?« 

Ivica: »Susjed je zaklao praščića i 
svakiput, kad o njem pripovijeda, 
praščić ima pedeset kilograma više.« 


potaje njin y 

najbolji i najjeftiniji kino-pro- 
jekcioni aparat — Potreban je 
svakoj školi, svakom župniku, 
svakom društvu i svakom domu. 
— Na skladištu hiljade raznih 
filmova, koji se posuđuju uz 
najpovoljniju najamninu. — 
Aparat je isto upotrebljiv za 
mjesta, gdje nema električne 
struje sa specijalnim dinamom. 
— - Obavijesti kao i katalog 
besplatno kod 

» Kino f at « Zagreb 

Gundulićeva ulica 7 . 

Telegram »K I J\i O F O T« 
Telefon 75-63 


Ima pravo. Učiteljica je tumačila o 
raznim vrstama zmija: »Čuješ, Katice, 
zašto se moraš u polju čuvati zmija?« 

Katica: »Da me ne zavede kao Evu 
u raju.« 

Rodno mjesto. Učitelj: »Gdje si se 
rodio?« 

Učenik: »Kod kuće.« 

ŠAH 


Problem broj 5. 

Z. Trajbar, Slav. Požega 



Bijeli matira u dva poteza 


Problem broj 6. 


Z. Trajbar, Slav. Požega 



Bijeli matira u dva poteza. 


DOBRIJAN JEDE JAJA 



Vratio se čika 
iz daleka kraja 
i donio sobom 
punu torbu jaja. 


On ih uvijek jede 
sa najvećom slasti: 
spremio je jedno, 
da se njime časti. 


Metnuo ga na stol, 
gleda ga i njuši, 
već mu koru lomi 
radostan u duši. 


A1 okusit ne će 
užinice mile: 
iz jaja mu, glete, 
skače živo pile! 

Ilustrovani tjednik „Obitelj* izlazi svake nedjelje. Pretplata 30 Din na tri mfeseca, za inozemstvo 3 dolara godišr je. Pretplata se plaća unaprijed 
Rukopisi se ne vraćaju. „ Obitelj * izdaje Konzorcij Jeronimskih časopisa. Za izdavača t uredništvo odgovara Dr Josip Andrit, glavni urednik „ Obitelji 9 
Zagreb, Trenkova 1. Adresa uredništva i uprave „Obitelji* : Zagreb, Trg Kralja Tomislava 21. Telefon 54-17. ^ek. rač. pošt. šted. br. 33.536 „Obi- 
telj* se tiska u Tiskari Narodnih Novina u Zagrebu. Za tiskaru odgovara V. Kirin, Zagreb, Deželićeva ul. 2. 


MEĐU ČITATELJIMA I ČITATELJICAMA 


PITANJA 

9. Novac ili namještaj? Oženjen sam 

već pet godina. Kako smo i ja i moja 
žena -iz siromašnih obitelji, morali 
smo i najnužnije stvari za kućanstvo 
jsebi sami smoći. Velikom štedljivošću 
smo svoj stan pomalo skromno ure- 
dili. Već tri godine štedimo, da na- 
bavimo namještaj za blagovaonicu. 
'Sad imađemo već toliko prišteđeno, 
da bismo mogli i na kupnju toga na- 
mještaja misliti ovoga proljeća. No ne 
mogu pravo da se snađem u ovim 
vremenima novčane krize, te sam sebi 
postavljam pitanje: što je bolje — 
kupiti naumljeni namještaj ili radije 
sačuvati prišteđeni novac, dok ova 
kriza ne prijeđe ili barem ne popusti? 
Da li se tu dade uopće nešto savje- 
tovati ? Š t e d i š a. 

10. Služavka sa srednjom školom. 
Dala sam koncem prosinca oglas u 
novine, da tražim služavku od 1. si- 
ječnja. Došlo ih se desetak ponuditi. 
Među ostalima i jedna djevojka, koja 
nije imala služinske knjige, te sam na 
svoje veliko čudo saznala, da ie svr- 
šila četiri razreda srednje škole i dvo- 
godišnju trgovačku, da je bila namje- 
štena pol godine u poduzeću, koje je 
likvidiralo, a odonda već godinu dana 
ne može nigdje da dobije namješte- 


ni a. Sva očajna odlučila je naći kakvu 
bilo službu, pa makar kao služavka, 
jer da se ne stidi i ne boji nikakva 
čestita rada. Nisam se mogla odlu- 
čiti, da je uzmem, iako mi je te dje- 
vojke bilo vrlo žao. Nisam naime bila 
sigurna, da li bih od nje mogla tra- 
žiti, da doista radi kao svaka služav- 
ka, a prisiljena sam na to, jer u kući 
sa troje djece ima vrlo mnogo ^)osla. 
Jesam li dobro uradila, što sam je od- 
bila? Postoji li uopće još koji sličan 
slučaj? Marta L. 

11, Bogati stric. Imam bogatoga 

strica, koji me vrlo voli, izdržavao me 
za vrijeme moga školovanja i učinio 
mi uopće mnogo dobra. Nedavno mi 
je rekao, da osim onoga, što kani od 
svog imetka ostaviti meni i drugima 
od svoje rodbine, želi oveći dio na- 
mijeniti u kulturne i dobrotvorne 
svrhe, pa neka mu savjetujem, koliko 
bi i u koju svrhu namijenio. On ima 
potpuno povjerenje u mene, a ja cije- 
neći to povjerenje ne želim bita ni u 
kojem pogledu pristran, te bih rado 
čuo razna mišljenja, prema kojima bih 
se kao stričev savjetnik iu toj stvari 
mogao ravnati. Nećak. 

12. Bosa djeca. Kupio sam svojoj 
djeci papuče, da uveče, kad se izuju, 
u njima hodaju po sobi. Neko vrijeme, 


dok su papuče bile nove, rado su ih 
navlačili na noge. No već nekoliko 
mjeseci opažam, da ih uzimaju samo, 
kad im ja to izričito naložim, a inače 
su radije bez njih. Moja žena im pu- 
šta na volju, pače veli, neka hodaju 
bosi, kad hoće, bar ne će biti tako 
osjetljiva na prehladu. Nedavno je bila 
jedna gospođa, njena prijateljica, kod 
nas uveče baš tu doba, kada su se dje- 
ca spremala na spaT^je, te se snebi- 
vala, kako djeca idu^*: jedne sobe u 
drugu svoga kreveta bosa po klad- 
nom parketu, jer u spavaonici ne lo- 
žimo. Veli, da su njena djeca na to 
vrlo osjetljiva, te bi se odmah prehla- 
dila, kad bi tako bosa išla po parketu. 
A našoj djeoi, hvala Bogu, ništa. Ne- 
ma li moja žena ipak većma pravo, 
kad djecu tako -i zimi pušta bosu ho- 
dati po podu, nego li ja, koji nasto- 
jim, da navlače papuče? 

Pristaša papuča. 

13. Željna zabave. Vrlo volim za^ 
bave, jer sam vesele naravi, rado ple- 
šem, pa i jest za djevojku na selu je- 
dina razonoda ono nekoliko zabava, 
što se priređuju preko zime. No moji 
roditelji ne vole ići na zabave, a mene ' 
ne puštaju, da idem s kojom drugom 
obitelji. Da li ima koja čitateljica, 
koja je u sličnom položaju i koja je 
uspjela to pitanje riješiti? J. I. 


RAZNE VRSTE DJEČJIH P Y J A M A 
Desno: PODNEVNA HALJINA ODSATINA 
s plisiranom suknjom i prslukom od čipaka 





»OBITELJ«, Zagreb, Trg Kralja Tomislava 21. 


1. Križaljka 

Sastavio Zlatko Modor, Srij. Mitro vica 


Vodoravno: 1. Ptica. 6. Veznik. 7. Latinski pri- 
jedlog. 9. Prijedlog. 11. Evropski grad. 13. Mjera. 15. 
Saveznik, drug. 18. Ptica. 20. Roman »Knjižnice dobrih 
romana«. 23. Francuski član. 24. Prijedlog. 25. Tali- 
janska nota. 26. Talijanski glazbenik. 28. Lična zamje- 
nica (množ.). 30. Lična zamjenica. 31. Domaća životi- 
nja. 32. Žensko ime. 33. Domaća životinja. 34. Zloduh. 
36 j Rijeka u Italiji. 37. Roman »Knjižnice dobrih ro- 
mana«. 40. Razdoblje, vijek (tuđ.). 

2. Dopunjalka 

Sastavio Rudolf Gruden, Karlovac 

CLAV, BAN, TAR, VA, 

PT , R — — ARSTVO, ADI, AC, 

RIČICA, K , BA, ETO, 

— DB A, B , KOS , BA. 

(jvitn slovkama treba dodati slova, da se dobiju ime- 
nice u nominativu. Dodana slava daju ime romana 
(K. D. R.). 

3. Oduzimaljka 

Sastavio Mladen Kabalin, Zagreb 

Zabava je ove neka, 

Kojom djeca se vesele; 

Skidaj slovo, straga novo, 

Evo kiše, — ali bijele. 


Okomito: 1. Prijedlog. 2. Prijedlog. 3. Zagonetka. 
4. Negacija. 5. Kemijski simbol. 6. šetalište. 8. Primor- 
ski grad u Italiji. 9. Ruda. 10. Mjesto u Srijemu (č=ć). 
12. Hrvatski pisac. 14. Egipatsko božanstvo. 16. Grad 
u Rusiji. 17. kao 1. okomito. 18. Mjera. 19. Država u 
Aziji. 21. Ukras 22. Prilog. 25. Zvijer. 26. Zviježđe. 27. 
Svađa. 29. Muško ime. 31. Veznik. 32 a. Papiga. 35. 
Perzijski kralj. 38. Francuski član. 39. Prijedlog. 

4. Četvorina 

Sastavio Ivo Novak , Kotoriba 

mh omi mom mum pjj e | <a u Hrvatskoj 
Zanimanje 

K a K 4 Grob 

Mjera za paJr 


Odgonetke treba poslati na uredništvo „ Obitelji “ naj- 
kasnije do 13. veljače . Svi odgonetači dolaze u obzir 
za nagrade, koje će se ždrijebom podijeliti na 
koncu tromjesečja . 































